Berak Keluar Darah BAHAYA! Ada 7 Punca Sebenar, Yang 'Last' Tu Boleh Buat Kecut Perut!

Pernah atau tidak kalian buang air besar dan terlihat darah pada najis? Tenang, jangan terus panik kerana bukan anda seorang sahaja yang pernah atau akan mengalami berak berdarah! Persoalannya, apakah punca sebenar berak berdarah?

Mungkin ramai dalam kalangan kita yang akan meneka bahawa kondisi ini berkaitan dengan
pendarahan pada usus atau kolon
.

Ya, ada logiknya di situ. Jadi, jom sama-sama kita ikuti artikel ini dengan lebih mendalam lagi untuk tahu punca sebenar kondisi ini berlaku!

Untuk mendapatkan lebih banyak info tentang Sistem Penghadaman, sila dapatkannya
di sini.

Punca sebenar berak berdarah

Ada individu yang mengalaminya tapi hanya akan mendiamkan diri kerana takut atau malu untuk berjumpa doktor.

Jangan begitu, ini kerana terdapat banyak punca yang boleh menyebabkan kondisi ini.

Daripada yang ringan sehinggalah yang teruk, ini punca sebenar najis berdarah yang kalian perlu tahu:

#1. Buasir

Ramai yang tahu tentang kondisi ini bukan? Buat anda yang belum tahu, ia adalah kondisi di mana saluran darah pada rektum atau anus membengkak lalu menyebabkan rasa sakit dan gatal.

Disebabkan pembengkakan ini terletak dan terkeluar dari lubang dubur, ia akan menyebabkan ketidakselesaan ketika
membuang air besar.
 Kesannya, anda mungkin mengalami berak berdarah.

#2. Keracunan makanan

Kadangkala, pendarahan pada najis bukan hanya disebabkan oleh kondisi yang berlaku pada tubuh badan kita. Sebenarnya, ia juga mungkin disebabkan makanan atau minuman yang kita ambil.

Ada makanan atau minuman yang mengandungi organisma penyebab keracunan makanan
.

Selain sakit perut,
cirit-birit
 atau muntah-muntah, najis berdarah juga merupakan salah satu simptomnya.

#3. Fisur anus

Selain itu, kondisi najis berdarah juga mungkin boleh berlaku akibat fisur anus. Untuk pengetahuan anda, ia adalah satu kondisi di mana berlaku kekoyakan pada kawasan sekitar dinding anus.

Sudah pasti ia akan mengakibatkan pendarahan ketika membuang air besar selain turut menyebabkan rasa seperti lubang dubur terkoyak atau terbakar ketika najis melaluinya.

#4. Ulser peptik

Mungkin ramai yang tahu bahawa ulser boleh berlaku dalam mulut. Anda juga perlu tahu bahawa ia boleh berlaku pada dinding perut atau usus sehingga
menyebabkan pendarahan.

Pendarahan ini mungkin kita dapat lihat ketika
membuang air besar.

Najis kelihatan seakan bercampur dengan darah akibat ulser ini. Segera berjumpa doktor untuk dapatkan rawatan lebih lanjut.

#5. Penyakit Crohn

Ia adalah sejenis penyakit pada usus di mana lapisan dinding sistem pencernaan, bermula dari mulut hingga anus akan mengalami keradangan.

Namun, ia paling biasa berlaku pada usus besar.

Akibat penyakit ini, penderita akan mengalami sakit perut, cirit-birit dan muntah-muntah yang agak teruk. Buang air besar berdarah adalah salah satu petandanya, jadi sila segera berjumpa doktor.

#6. Polip kolon

Buat anda yang belum tahu, polip itu adalah sejenis ketumbuhan yang berlaku pada tubuh badan kita. Jangan terkejut kerana ia juga boleh tumbuh pada kawasan sekitar dinding kolon.

Mungkin ia tidak berbahaya jika masih di peringkat awal dan dirawat segera.

Namun ia boleh membesar lantas menjadi salah satu punca berak berdarah serta berkaitan dengan kondisi terakhir ini.

#7. Kanser

Najis berdarah juga adalah
salah satu tanda kanser
. Ini kerana kanser pada kolon dan anal adalah 2 jenis kanser yang boleh menyebabkan pendarahan ketika membuang air besar.

Apa yang membimbangkan adalah pendarahan ini kadangkala tidak dapat dikesan terutamanya jika ia masih di peringkat awal.

Oleh itu, sila lebih berwaspada dengan setiap tanda-tanda.

Najis berdarah, jangan ambil mudah!

Sekiranya anda mengalami kondisi ini, jangan bertangguh dan segera berjumpa doktor kerana kita tidak tahu punca sebenar yang menyebabkannya

Ujian seperti kolonoskopi, endoskopi, ujian najis dan ujian darah perlu dijalankan untuk mengetahui dalang yang menyebabkan kalian mengalami kondisi ini


Risau Bila Si Manja Susah Nak Buang Air Besar? Jaga-Jaga, Ia Mungkin Tanda Hirschsprung!

Penyakit Hirschsprung adalah keadaan yang jarang berlaku yang menyebabkan najis menjadi terperangkap dalam perut dan sukar
membuang air besar
. Ia kebiasaannya berlaku kepada
bayi
 dan
kanak-kanak
.

Biasanya, proses pembuangan air besar sepanjang usus dikawal oleh sistem saraf anda.

Dalam penyakit Hirschsprung, saraf yang mengawal pergerakan ini tidak ada pada bahagian akhir usus, yang bermaksud najis mungkin terkumpul dan menyebabkan penyumbatan.

Ini boleh menyebabkan sembelit yang teruk, dan kadangkala membawa kepada jangkitan usus yang serius yang disebut enterocolitis jika tidak dikenal pasti dan dirawat lebih awal.

Walau bagaimanapun, keadaan ini biasanya dikesan tidak lama selepas kelahiran dan dirawat dengan pembedahan secepat mungkin.

Simptom penyakit Hirschsprung

Simptom-simptom penyakit Hirschsprung biasanya jelas kelihatan selepas
bayi dilahirkan
, walaupun kadang-kadang tidak jelas sehingga seorang anak berusia setahun atau dua tahun.

Tanda-tanda keadaan ini dalam bayi termasuklah:

gagal membuang meconium dalam tempoh 48 jam (najis yang gelap seperti tar yang dikeluarkan bayi sihat yang menyusu tidak lama selepas dilahirkan

perut bengkak

muntah cecair berwarna hijau (cecair hempedu)

Tanda-tanda pada bayi dan kanak-kanak yang lebih besar termasuklah:

perut bengkak dan
sakit perut

sembelit berterusan yang tidak sembuh dengan rawatan biasa

tidak makan atau tidak bertambah berat badan dengan baik

Sekiranya anak anda mengalami jangkitan usus (enterocolitis), mereka juga mungkin mengalami suhu tinggi (
demam
) dan cirit-birit berair dan berbau busuk.

Bagaimana penyakit Hirschsprung didiagnosis

Jika anak anda mempunyai simptom dan tanda yang perlu dirisaukan, perut anak anda biasanya akan diperiksa dan kadangkala melibatkan pemeriksaan dubur.

Doktor atau jururawat akan memasukkan jari ke bahagian dubur (rektum) untuk merasa sebarang keabnormalan.

Jika penyakit Hirschsprung disyaki, X-ray mungkin dilakukan untuk menunjukkan penyumbatan dan pengembangan pada usus.

Diagnosis boleh disahkan dengan melakukan biopsi rektum, yang melibatkan kemasukan alat kecil ke bahagian dubur anak anda untuk mengeluarkan sedikit sampel usus yang terjejas.

Ini kemudiannya diperiksa di bawah mikroskop untuk melihat jika bahagian ini tiada sel saraf.

Apakah punca penyakit Hirschsprung?

Otot-otot usus dikawal oleh sel-sel saraf yang dipanggil sel ganglion. Dalam penyakit Hirschsprung, sel-sel ganglion ini hilang daripada bahagian akhir usus hingga ke anus atau pembukaan di bahagian dubur yang mengeluarkan najis.

Atas sebab tertentu, sel-sel tersebut tidak berkembang di bahagian usus apabila bayi membesar dalam rahim. Punca sebenar tidak diketahui tetapi tidak ada kaitan dengan apa yang dilakukan oleh si ibu ketika mengandung.

Sejumlah gen dikaitkan dengan penyakit Hirschsprung dan kadangkala diwarisi dalam keluarga. Sekiranya anda mempunyai anak dengan penyakit ini, anak yang lain mungkin mengalaminya juga.

Keadaan ini juga mungkin berlaku dala, keadaan genetik seperti sindrom Down, tetapi dalam kebanyakan kes tidak.

Rawatan untuk penyakit Hirschsprung

Semua kanak-kanak dengan penyakit Hirschsprung akan memerlukan pembedahan.

Semasa mereka menunggu pembedahan, mereka mungkin perlu:

berhenti menyusu dan sebaliknya diberi cecair terus ke dalam saluran darah

memakai tiub yang dimasukkan melalui hidung ke dalam perut untuk mengeluarkan sebarang cecair dan udara yang terkumpul di dalamnya

menjalani pembilasan usus berkala, di mana tiub nipis dimasukkan ke dalam punggung dan air garam yang hangat digunakan untuk melembutkan dan menyingkirkan najis terperangkap

mengambil
antibiotik
 jika mereka mempunyai enterocolitis

Anak anda mungkin perlu menetap di hospital pada masa ini, atau anda mungkin perlu menjaga mereka di rumah. Doktor anda akan menasihati anda mengenainya.

Pembedahan

Kebanyakan kanak-kanak akan menjalani operasi “pull-through’, di mana bahagian usus yang terjejas akan dibuang dan bahagian usus yang sihat disatukan. Ini biasanya akan dilakukan apabila mereka berumur tiga bulan.

Jika anak anda tidak cukup sihat untuk menjalani prosedur ini – seperti disebabkan enterocolitis atau penyumbatan teruk – mereka mungkin menjalaninya dalam dua peringkat.

Beberapa hari selepas kelahiran, pakar bedah akan mengalihkan usus melalui pembukaan sementara (stoma) yang dibuat di perut. Prosedur ini dipanggil pembentukan kolostomi.

Najis akan keluar terus daripada pembukaan tersebut ke dalam kantung yang dipakai pada badan anak anda sehingga mereka cukup sihat untuk menjalani prosedur lain untuk mengeluarkan bahagian usus yang terjejas, menutup pembukaan stoma, dan menyatukan kembali dengan bahagian usus yang sihat. Ini biasanya dilakukan pada usia tiga bulan.

Prosedur ini boleh dilakukan dengan menggunakan sama ada:

pembedahan laparoskopi – ini melibatkan memasukkan alat pembedahan melalui pembukaan kecil

pembedahan terbuka – di mana potongan lebih besar dibuat pada perut anak anda

Bincang dengan pakar bedah anda tentang pilihan terbaik untuk anak anda.

Risiko pembedahan

Tiada pembedahan yang bebas daripada risiko. Terdapat risiko kecil:

pendarahan semasa atau selepas pembedahan

usus menjadi dijangkiti (enterocolitis)

kandungan usus yang bocor ke dalam badan, yang boleh menyebabkan jangkitan serius (peritonitis) jika tidak dirawat dengan cepat

usus menjadi sempit atau tersumbat sekali lagi, memerlukan pembedahan lanjut

Pemulihan dari pembedahan

Anak anda mungkin perlu tinggal di hospital selama beberapa hari selepas pembedahan. Mereka akan diberikan ubat-ubatan yang melegakan kesakitan untuk menjadikannya selesa dan cecair ke dalam saluran darah sehingga mereka dapat makan sendiri.

Tiada makanan khas yang diperlukan sebaik sahaja anda pulang ke rumah, tetapi penting untuk memastikan mereka minum banyak cecair sewaktu tempoh pemulihan.

Anak anda akan pulih dengan baik dan usus mereka akan berfungsi sebaik selepas pembedahan.

Pada mulanya mereka mungkin akan mempunyai rasa sakit di punggung ketika membuang air besar. Sebaiknya biarkan punggung mereka terdedah sekerap mungkin, dan gunakan minyak bayi untuk membersihkan bahagian punggung mereka serta
nappy cream
 selepas setiap kali menukar lampin.

Hubungi doktor anda dengan segera jika anak anda mengalami masalah seperti perut bengkak, demam, atau cirit-birit yang busuk.


Bakal Ibu, Cuba Amalkan 3 Teknik Pernafasan Untuk Mudahkan Proses Kelahiran, BERKESAN!

Memasuki
trimester ketiga
ini, wanita
hamil
 sudah boleh mempelajari dan mengamalkan teknik pernafasan semasa bersalin yang betul.

Untuk mendapatkan lebih banyak info tentang Kehamilan, sila dapatkannya
di sini.

Teknik pernafasan semasa bersalin

Menghampiri
tarikh jangkaan bersalin
 ini merupakan masa yang tepat untuk anda mula mempraktikkan teknik pernafasan yang akan digunakan
semasa melahirkan bayi
 nanti.

Melalui teknik yang betul
, ia membantu mengawal ketidakselesaan dan menyesuaikan diri dengan
proses kelahiran
 aktif si manja.

Malah ia dapat menjadikan proses melahirkan anak lebih cepat dan mudah, serta melambat atau menghilangkan keperluan penggunaan ubat penahan sakit
ketika beranak
.

Baca juga:

Teknik pernafasan perlahan

Apabila
intensiti kontraksi
 meningkat dan kerap sehingga menyukarkan anda untuk bercakap, tandanya anda boleh memulakan teknik pernafasan perlahan.

Amalkan teknik yang dikenali sebagai
paced breathing techniques
 ini setiap hari, sekurang-kurangnya 2 bulan sebelum tarikh bersalin.

1. Tarik nafas dalam dan hembuskannya.

2. Salurkan tenaga dengan memfokuskan pada 1 tempat seperti dinding, siling atau lantai – bergantung kepada kedudukan anda.

3. Bayangkan anda berada dalam fasa
permulaan kontraksi
, tarik nafas dalam untuk 5 hingga 10 kali selama 1 minit.

Semasa menyedut nafas, letakkan tangan di bawah perut dan tekan secara perlahan pada bahagian atas tulang rusuk.

Ketika menghembus nafas, biarkan tangan melurut ke bawah.

Untuk pengetahuan, m
engurut rahim semasa kontraksi membantu mengurangkan rasa tidak selesa.

4. Kini bayangkan pula fasa kontraksi sudah berakhir dan anda boleh bernafas secara normal.

5. Anda disarankan untuk mempraktikkan teknik pernafasan semasa bersalin ini dalam semua posisi asas – duduk di kerusi, berbaring atas bantal, baring mengiring dan berlutut.

Teknik pernafasan semasa bersalin yang diubahsuai

Semasa
berada di fasa aktif
 – serviks melebar – pernafasan mendalam dan perlahan mungkin tidak mampu untuk mengharungi kontraksi.

Anda harus mengubah kepada pernafasan laju mengikut intensiti kontraksi.

Dinamakan sebagai
modified paced breathing
, ia harus diamalkan sekitar 6 minggu sebelum beranak.

1. Tarik nafas mendalam secara tenang

2. Bayangkan anda berada pada fasa permulaan kontraksi dan mula dengan pernafasan perlahan.

3. Percepatkan corak menyedut dan menghembus nafas apabila kontraksi meningkat – gunakan pernafasan cepat dan ringan.

Secara am, kontraksi yang dialami akan memuncak selama 30 saat dan anda boleh kembali memperlahankan pernafasan selepas tempoh itu.

4. Tidak ada tempoh masa tertentu untuk memulakan teknik pernafasan ini. Yang pasti anda akan bernafas 2x ganda daripada kadar normal.

Amat penting untuk memastikan pernafasan anda tetap teratur.

Jika
berasa pening
, bermakna anda menyedut oksigen lebih banyak berbanding menghembusnya.

Sekiranya anda berasa sesak nafas, bermaksud udara yang dihembus lebih banyak berbanding disedut.

5. Anda mungkin boleh mengamalkan urutan rahim seperti dalam teknik pertama di atas untuk membantu menghadapi kontraksi.

Namun ada wanita yang berasakan ia memberikan sensasi tambahan yang berlebihan.

Jika itu situasi yang dialami, mintalah pasangan untuk membantu mengurut bahagian paha atau belakang badan anda.

Bernafas semasa peralihan dan meneran

Teknik pernafasan semasa bersalin ini pula dapat membantu mengelakkan diri
daripada meneran
 sebelum tiba waktunya.

Anda akan mengalami tekanan tinggi pada bahagian rektum, seperti
ingin membuang air besar
 dan memerlukan pernafasan khas untuk mengalihkan fokus kepada perkara lain.

Ini penting kerana jika meneran terlalu awal, mungkin berlaku pembengkakan atau koyakan pada serviks.

Cuba teknik ini:

1. Bayangkan
kontraksi sudah bermula
 dan anda perlu menarik nafas sedalamnya seterusnya bernafas pantas seperti selepas
melakukan senaman
.

2. Kemudian apabila tiba rasa untuk meneran, hembuskan nafas dengan membayangkan seperti anda sedang meniup lilin. Bentuk mulut seperti ‘O’ dan hembuskan nafas berulang kali.

3. Ulangi teknik ini beberapa kali apabila terasa ingin meneran. Menghembus nafas ke udara menyukarkan anda untuk meneran pada bahagian faraj.

4. Apabila tiba
masa untuk meneran
, gunakan seluruh tubuh untuk menahan kontraksi rahim. Tarik nafas secara mendalam.

5. Tahan dengan sekuat tenaga, secara perlahan hembuskan nafas, mengerang seperti sedang mengetatkan otot abdomen dan berikan lebih banyak tekanan pada bahagian diafragma.

6. Jangan meneran atau menahan antara kontraksi. Sebaliknya gunakan peluang untuk berehat dan mengumpul tenaga sebelum kembali meneran.

7. Amalkan teknik ini dalam pelbagai posisi bersalin bagi membolehkan anda memilih kedudukan yang selesa.

Pentingnya teknik pernafasan semasa bersalin

Penggunaan teknik bernafas yang betul
semasa melahirkan anak
 akan dapat membantu memudahkan proses tersebut.

Dapat bernafas dengan baik membolehkan ibu memberikan tumpuan dan membekalkan oksigen yang diperlukan diri dan bayi yang bakal dilahirkan.

Terdapat teknik pernafasan tertentu dikatakan dapat mengurangkan
risiko koyakan faraj
semasa bersalin. Sudah tentu ia sangat diharapkan bakal-bakal ibu, bukan?

Semoga teknik yang dikongsikan dalam artikel ini membawa manfaat buat wanita hamil di luar sana!


Terus Mandi Lepas Makan? NANTI DULU! Ini 5 Perkara Patut Anda Elak Ketika Perut Penuh

Ada beberapa perkara yang perlu anda elak semasa perut kenyang, antaranya seperti mandi selepas makan. Tapi kenapa? Ikuti penjelasan dalam perkongsian artikel ini.

Tabiat mandi selepas makan

Dengan kekangan masa dan pelbagai tugasan perlu dilakukan, tanpa disedari anda sering melakukan tabiat yang tidak sihat. Contohnya seperti gemar mandi sejurus selepas makan.

Anda mungkin berasa ia 1 perbuatan yang tidak mendatangkan sebarang masalah. Malangnya, tabiat tersebut boleh memberikan kesan kepada kesihatan anda.

Sekiranya anda berasa penat dan kelesuan sejak kebelakangan ini tetapi tidak mengetahui apa puncanya, mungkin sudah tiba masa untuk
menyemak tabiat mandi
 anda.

Mandi selepas makan tindakan yang tidak digalakkan

Perbuatan mandi sejurus selepas pengambilan sesuatu makanan terutamanya hidangan berat dianggap sebagai 1 idea yang tidak baik.

Ini kerana ia boleh mengurangkan kadar peredaran darah.

Apabila anda tidak mempunyai peredaran darah yang baik,
 proses pencernaan
 akan menjadi perlahan dan merosot.

Bayangkan jika makanan yang anda makan tidak melalui proses pencernaan, apa yang akan berlaku?

Secara mudahnya, ia boleh menyebabkan gangguan pada sistem usus,
 sembelit serta boleh menyebabkan wujudnya masalah kesihatan.

Pandangan perubatan Ayurveda

Perubatan Ayurveda adalah 1 sistem penyembuhan holistik tertua di dunia. Ia berkembang lebih dari 3,000 tahun dahulu di India.

Berdasarkan sistem perubatan ini, unsur api di dalam badan bertanggungjawab untuk pencernaan selepas makan.

Jika anda terus mandi selepas pengambilan hidangan makanan, tenaga yang sepatutnya melakukan proses pencernaan perlu dialihkan ke kulit bagi mengekalkan suhu badan.

Ini yang menyebabkan mengapa sistem perubatan kuno ini tidak menyarankan anda untuk mandi sejurus selepas makan.

Jika sistem kitaran semula jadi badan ini terganggu, ia berisiko untuk mewujudkan penyakit, ketidakselesaan dan masalah berkaitan kesihatan.

Bagaimana pula pandangan dari sudut sains?

Tidak ada kajian moden untuk mengesahkan mengenai teori ini, iaitu kepercayaan bahawa peredaran darah meningkatkan sistem pencernaan dan organ badan lain.

Umumnya, jika anda mandi selepas makan, fungsi semula jadi badan akan terganggu dan badan perlu bekerja lebih keras untuk mengekalkan suhu standard kerana anda menyejukkannya dari luar.

Kesannya, tenaga yang sepatutnya digunakan untuk memecahkan makanan di dalam perut perlu dipindahkan ke kulit bagi
menjaga suhu badan
.

Ia akan melambatkan kadar pencernaan dan mewujudkan ketidakselesaan.

Tempoh yang sesuai untuk mandi selepas makan

Terdapat pelbagai pandangan mengenai perkara ini.

 Berdasarkan sains moden serta kepercayaan lama, anda disyorkan untuk menunggu sekurang-kurangnya antara tempoh 35 hingga 45 minit sebelum anda mandi.

Manakala perubatan Ayurveda menyarankan untuk anda mandi hanya dalam tempoh 2 jam selepas pengambilan hidangan makanan.

Ia terutamanya jika anda tidak yakin dengan
sistem metabolisme
 atau berapa cepat sistem pencernaan anda berfungsi.

Pengambilan hidangan ringan dan bersaiz kecil juga dikatakan dapat membantu melancarkan sistem pencernaan.

Perbuatan yang harus elak semasa kenyang

Selain daripada mandi selepas makan, apa lagi perkara harus elak semasa kenyang?

Sebenarnya terdapat beberapa tabiat lain yang tidak digalakkan untuk dilakukan selepas makan, antaranya:

Merokok

Ada yang mengatakan, merokok selepas makan adalah sama seperti menghisap 10 batang rokok.

Tidak kiralah sama ada ia benar atau tidak, sememangnya merokok memberikan kesan buruk kepada badan dan anda sepatutnya tidak merokok walau dalam apa juga keadaan dan masa.

Jika boleh, cubalah
belajar untuk berhenti merokok
. Banyak manfaat kesihatan yang boleh anda perolehi.

Buah-buahan

Kita selalu dihidangkan buah-buahan selepas pengambilan makanan berat, bukan? Tetapi hakikatnya amalan itu bukanlah 1 tabiat yang baik.

Setiap makanan akan melalui proses pencernaan yang berbeza.

 Anda
disarankan untuk memakan buah-buahan
 terlebih dahulu sebelum hidangan makanan lain kerana ia mudah dicerna.

Sebaiknya makanlah 1 atau 2 jam sebelum hidangan makanan berat.

Buah tidak akan dapat dicerna dengan baik jika anda mengambilnya sejurus selepas makan.

Minuman teh

Daun teh bersifat asid dan boleh menjejaskan proses pencernaan.

Jika anda mengambil hidangan protein, asid daripada teh akan mengganggu kandungan protein dan menjadikan ia sukar untuk dicernakan.

Meminum teh sejurus selepas makan juga akan menjejaskan proses penyerapan zat besi oleh badan.

Sebaiknya,
 hindari minuman teh 1 jam sebelum dan selepas hidangan makanan
, okay?

Tidur

Biasanya apabila perut sudah kenyang, mata akan mula mengantuk, bukan? Ia selalu dijadikan amalan terutamanya pada waktu hujung minggu.

Tetapi hakikatnya
 amalan tidur sejurus selepas makan akan mengakibatkan makanan tidak dapat dicerna
 dan mungkin akan menyebabkan ketidakselesaan.

Untuk manfaat kesihatan

Tabiat mandi selepas makan adalah sesuatu yang sering dilakukan oleh kebanyakan daripada kita.

 Ini terutamanya jika hidangan tersebut membuatkan anda berpeluh. Kita berasa ini 1 perkara normal tetapi hakikatnya ia adalah sebaliknya.

Sekiranya anda kerap lesu, sembelit atau
mengalami masalah tidur
, mungkin kini anda tahu puncanya.

Pastikan anda mengambil makanan yang seimbang dan makan mengikut masa. Berikan peluang untuk perut dan usus menjalankan fungsi pencernaannya dengan betul.

Menghindari tabiat atau amalan yang tidak baik pastinya akan dapat memberikan manfaat kepada kesihatan anda secara keseluruhan.


Nak Kurus Tapi Tak Tahu Nak Makan Apa? Ini Contoh Menu Diet 7 Hari

Bagi mereka yang mula berjinak-jinak dengan diet, pasti runsing apakah makanan yang boleh dan tidak boleh dimakan. Kadangkala, sampai tak tahu apa yang ingin dimasak dalam menu masakan setiap hari. Anda mahu tahu contoh menu diet 7 hari?

Kami kongsikan di sini beberapa contoh menu diet seminggu.

Untuk mendapatkan lebih banyak info tentang Pemakanan Sihat, sila dapatkan
di sini
.

Contoh menu diet 7 hari yang boleh anda cuba di rumah

Berikut disertakan beberapa cadangan hidangan menu diet untuk anda selama tujuh hari.

Contoh menu diet 7 hari ini diberikan berdasarkan empat waktu makan setiap hari iaitu sarapan pagi, makan tengah hari, minum petang dan makan malam.

Contoh menu diet 7 hari: Hari pertama

Sarapan pagi: Campuran oat bersama pisang atau buah-buahan potong yang lain

Makan tengah hari: Segenggam nasi putih bersama potongan dada ayam yang diperap bersama bawang putih dan lemon

Minum petang: Mentega kacang dan juga potongan buah

Makan malam: Bihun goreng
dan telur rebus

Contoh menu diet seminggu hari kedua

Sarapan pagi: 2 keping roti bersama telur hancur

Makan tengah hari: Segenggam nasi bersama tempe dan tauhu goreng. Boleh juga ditambah sup sayur

Minum petang:
Potongan buah epal

Makan malam: Segenggam nasi bersama potongan dada ayam yang dipanggang

Contoh menu diet seminggu hari ketiga

Sarapan pagi: Lempeng yang dimakan bersama potongan buah pisang

Makan tengah hari: Segenggam nasi dengan hidangan ikan stim bersama limau

Minum petang: Badam
dan juga coklat gelap

Makan malam: Segenggam nasi bersama sup sawi dan tauhu

Contoh menu diet seminggu hari keempat

Sarapan pagi: O
vernight oat

Makan tengah hari:
Segenggam nasi putih bersama sup ayam

Minum petang: Kacang campuran

Makan malam: Segenggam nasi bersama ayam stim

Contoh menu diet seminggu hari kelima

Sarapan pagi:
 Smoothies
 pisang bersama mentega kacang

Makan tengah hari: Segenggam nasi putih bersama sup ikan

Minum petang:
Yogurt bersama potongan buah-buahan

Makan malam: Segenggam nasi bersama lauk singgang ikan

Contoh menu diet seminggu hari keenam

Sarapan pagi:
Roti bakar bersama potongan epal dan sedikit madu

Makan tengah hari: Segenggam nasi putih bersama ikan bakar dan air asam

Minum petang: Telur rebus yang dilenyek dan dimakan bersama roti

Makan malam: Segenggam nasi dengan lauk tomyam ayam

Contoh menu diet seminggu hari ketujuh

Sarapan pagi:
Wrap dengan inti ayam panggang dan sayur bayam

Makan tengah hari: Segenggam nasi putih bersama ayam panggang lada hitam

Minum petang: Popia berinti sayur

Makan malam: Spageti aglio olio dengan potongan ayam

Bukan hanya ikut contoh menu diet 7 hari, tetapi juga gaya hidup sihat

Bukan hanya makanan yang menyebabkan anda sihat, tetapi juga gaya hidup anda secara keseluruhan.

Oleh itu, selain daripada mengikuti contoh menu diet tujuh hari seperti yang disarankan, anda juga perlu melakukan perkara-perkara seperti berikut:

Amalkan minum air kosong atau air bersama perahan limau bagi menggantikan air bergula

Jangan
skip
 sarapan pagi anda kerana sarapan pagi adalah waktu makan paling penting setiap hari

Banyakkan makan sayuran dan juga buah-buahan

Amalkan gaya hidup yang aktif seperti bersenam dan kerap berjalan kaki

Kawal jumlah makanan anda. Makanan yang sihat tanpa pengawalan jumlah yang diambil juga adalah sia-sia

Elak snek yang tidak sihat seperti kerepek, minuman berkarbonat dan kek yang manis dan bergula

Banyakkan pengambilan sumber protein dan kurangkan pengambilan sumber karbohidrat

Elakkan makanan yang tinggi kandungan lemak tepu

Kesimpulan

Kini anda boleh merancang menu makanan anda untuk tempoh seminggu.

Jika mahu, anda juga boleh
 repeat
 menu makanan ini dengan menukarkan harinya pada minggu seterusnya.

Anda tidak perlu pening lagi mengenai apa yang ingin dimasak semasa diet. Ikut sahaja contoh menu diet tujuh hari yang kami cadangkan ini.


Pemberian Puting Bayi: Idea yang Baik ataupun Tidak?

Sejak dahulu lagi, ramai ibu bapa yang mengambil pendekatan untuk memberikan puting bayi atau
pacifiers
 kepada anak sebagai salah satu cara untuk menenangkan anak. Keputusan untuk memberikan anak puting bayi terpulang kepada ibu bapa. Cuma, anda mungkin ingin tahu kesan pemberian puting bayi kepada anak anda.

Adakah baik jika bayi gemar menghisap puting?

Ramai ibu bapa mendapati bayi mereka akan lebih tenang jika diberikan puting bayi. Ini kerana, kebanyakan bayi rasa gembira apabila dapat menghisap puting tidak kiralah puting ibunya ataupun puting tiruan. Bagi penggunaan harian, ibu bapa akan menawarkan puting bayi yang banyak dijual di pasaran. Apabila mendapat puting, anda akan lihat tumpuan bayi teralih dan bayi juga mudah untuk terlena selepas letih menghisap puting.

Selain itu, aktiviti menghisap puting semasa tidur siang dan malam juga dikatakan boleh membantu mengurangkan risiko sindrom kematian bayi mengejut (SIDS). Walau bagaimanapun, bagi bayi yang menyusu badan, ibu bapa adalah disarankan untuk menawarkan puting bayi selepas usia bayi 3 hingga 4 minggu.

Kesan negatif jika perkenalkan bayi kepada puting

Pemberian puting bayi ada juga kontranya. Sebelum ibu bapa menawarkan anak kepada puting bayi, ketahui dahulu apa kesannya kepada anak anda:

Pengenalan awal puting bayi kepada si manja yang masih kecil boleh mengganggu rutin penyusuannya. Terdapat kajian yang menunjukkan bahawa penggunaan puting bayi boleh mengurangkan kekerapan sesi penyusuan bayi, malahan, sesetengah bayi akan berhenti menyusu selepas beberapa bulan diperkenalkan kepada puting bayi. Namun, kajian yang dilakukan kepada bayi yang sihat, dan cukup bulan mendapati tiada impak pada penyusuan bayi.

Bayi yang mendapat puting juga akan terlalu bergantung kepada puting bayi dan akan menangis jika tidak mendapatnya, tidak kiralah jika hendak tidur, semasa tidur atau selepas bangun tidur.

Kesan buruk lain jika anak anda menghisap puting adalah:

Risiko jangkitan telinga tengah meningkat pada bayi berusia enam bulan ke atas.

Gigi bayi jadi tidak tersusun atau tidak tumbuh dengan betul.

Apa ibu bapa perlu buat jika ingin beri anak puting bayi?

Tunggu dulu sampai bayi biasa dengan rutin penyusuan.

Jangan terlalu kerap bagi bayi puting. Tawarkannya hanya selepas atau di antara waktu makan.

Pilih puting bayi jenis silikon, bebas BPA (bisphenol-A) dan selamat untuk bayi.

Pastikan puting bayi bersih sebelum diberikan kepada si manja.

Jangan bagi anak-anak berkongsi puting bayi.

Tawarkan bayi puting mengikut saiz yang sesuai dengan usianya.

Jangan letakkan sebarang benda manis pada puting bayi kerana akan merosakkan gigi si manja.

Adakah saya perlu bagi bayi hisap puting?

Sudah tentu keutamaan ibu bapa adalah menenangkan bayi. Jadi, puting bayi adalah salah satu cara untuk bayi lebih tenang, tenteram dan tidak meragam. Pemberian puting bayi tiada salahnya asalkan ibu bapa tidak terlalu menjadikannya sebagai alat utama untuk memudahkan tugas ibu bapa dalam menenteramkan anak. Dapatkan nasihat daripada doktor jika anak anda susah untuk berhenti hisap puting.


5 Makanan untuk Kulit Sihat dan Cerah

Nakkan kulit yang cantik dan berseri? Dalam artikel ini ada senarai 5 makanan untuk kulit sihat yang patut anda amalkan.

Untuk mendapatkan lebih banyak info tentang Kesihatan Kulit, sila dapatkannya
di sini.

5 makanan untuk kulit sihat

Anda mungkin berfikir bagaimana pemakanan memberi kesan kepada kesihatan dalaman dan berat badan anda, betul tak?

Hakikatnya makan makanan yang betul juga boleh meningkatkan kualiti kulit anda.

Ini antara jenis makanan yang baik untuk diamalkan:

1. Tomato

Makanan untuk kulit
glowing
 yang pertama adalah berasaskan tomato seperti sos dan jus tomato, kerana ia boleh membantu membersihkan jerawat.

Menurut doktor naturopathic dan penulis
The Clear Skin Diet (Cumberland House)
, Alan Logan, lycopene iaitu fitokimia yang membuat
 tomato merah
boleh menurunkan hormon yang mengeluarkan jerawat.

Lycopene juga boleh membantu mempertahankan kulit anda dari sinaran UV.

2. Teh hijau

Teh hijau melawan jerawat berdasarkan keupayaannya untuk menurunkan tahap hormon penghasil jerawat yang dipanggil dihydrotestosterone (DHT).

Dapatkan tiga hingga lima cawan t
eh hijau
setiap hari untuk mendapatkan manfaat penuh untuk kulit anda.

Minuman ini juga penuh dengan antioksidan, yang akan membantu kulit anda kelihatan lebih muda dan lebih sihat.

Makanan untuk kulit sihat #3. Beri

Beri berwarna gelap seperti beri biru dan ceri penuh dengan antioksidan, yang membantu badan anda melawan kecacatan.

Ini kerana jerawat mempunyai tekanan oksidatif yang hebat, sehingga ia sebenarnya menghilangkan
antioksidan
pada seseorang.

Jadi jerawat yang lebih parah dan semakin rendah kadar antioksidan darah anda.

4. Makanan laut

Satu kajian antarabangsa yang diterbitkan dalam
Journal of the American College of Nutrition
 mendapati bahawa orang yang makan makanan yang tinggi ikan dan makanan laut kurang kedutan kulit.

 Ini mungkin kerana
asid lemak omega-3
 yang terdapat dalam ikan dan makanan laut memperlahankan proses kedutan.

Penderita jerawat mengambil empat hingga lima hidangan ikan berminyak setiap minggu untuk merawat keadaan itu.

Sekiranya anda tidak dapat bayangkan makan banyak ikan, disarankan untuk ambil suplemen
minyak ikan
.

Baca juga:

5. Beras perang bantu dapatkan kulit sihat

Semak pembungkusan produk kulit anda dan anda mungkin melihat ‘ceramides’ dalam senarai ramuan.

Molekul lipid ini yang membantu kulit anda mengekalkan kelembapannya, juga boleh didapati dalam makanan seperti
beras perang
.

Apabila anda makan ceramides secara semula jadi, ia akan dimasukkan ke dalam lapisan luar kulit anda dan membantu mengekalkan penghidratannya.

Terdapat kajian klinikal yang menunjukkan bahawa ceramides meningkatkan penghidratan dengan ketara.


Ini Penjelasan Pakar Mengenai Keperluan Melakukan Ujian Kolesterol, PENTING!

Penting ke untuk melakukan ujian kolesterol ini? Jika anda masih ragu mengenainya, baca penjelasan berikut untuk fahami kepentingan mengetahui paras kolesterol diri.

Untuk mendapatkan lebih banyak info tentang Kesihatan Jantung, sila dapatkannya
di sini.

Pentingnya ujian kolesterol dilakukan

Tiada cara lain untuk mengesan tanda awal paras kolesterol tinggi melainkan dengan hanya menjalani ujian darah.

Pakar Runding Kardiologi Institut Jantung Negara, Datuk Dr Ahmad Khairuddin Mohamed Yusof berkata,
masalah kolesterol
 tinggi tidak menunjukkan sebarang simptom awal seperti sesetengah penyakit lain.

“Jika paras kolesterol tinggi, kita takkan rasa apa-apa. Selepas 10 hingga 20 tahun barulah muncul masalah seperti serangan jantung.

“Anda tidak akan tahu tahap kolesterol dalam darah jika tidak melakukan ujian darah,” katanya.

Baca juga:

Menurut Dr Ahmad Khairuddin, secara umumnya, kesedaran tentang
bahaya kolesterol
dalam kalangan rakyat Malaysia memang ada, namun mereka tidak akan tahu paras kolesterol mereka tanpa menjalani ujian darah.

Beliau berkata, kandungan kolesterol yang tinggi dalam darah juga bukan bergantung pada usia, saiz badan ataupun gaya hidup seseorang.

Malah, katanya, tidak mustahil untuk golongan muda, kurus ataupun yang sering melakukan aktiviti fizikal untuk mendapat paras kolesterol yang tinggi.

Tanda lain bagi mereka yang mempunyai kolesterol tinggi adalah timbul bintik-bintik putih (mendapan lemak) pada kawasan mata dan beberapa bahagian sendi.

Mengikut kajian Kesihatan dan Mobiditi Kebangsaan (NHMS) 2015, kira-kira 47.7 peratus daripada rakyat Malaysia yang berusia 18 tahun dan ke atas mempunyai tahap kolesterol darah yang tinggi (hiperkolesterolemia).

Pengumpulan kolesterol di dalam arteri darah menyebabkan aterosklerosis yang boleh mengakibatkan
serangan jantung
atau strok.

Selain itu, kajian NHMS tahun 2015 juga mencatatkan bahawa penyakit tidak berjangkit (NCD) menyumbang kira-kira 73 peratus kematian di negara ini, dengan sebahagian besarnya adalah penyakit-penyakit berkaitan kardiovaskular, termasuk jantung dan strok.


Bagaimanakah Mengajar Anak Berdikari?

Sebagai individu dewasa, salah satu tanggungjawab yang paling besar adalah memastikan anak membesar sebagai individu yang berkebolehan untuk menjaga diri sendiri. Ikuti artikel ini untuk mengetahui cara mengajar anak berdikari.

Mengapa kita perlu mengajar anak berdikari?

Ibu bapa kebiasaannya sangat melindungi anak-anak mereka lalu menyebabkan mereka tidak membuat banyak kerja rumah. Ini hanya akan menjadikan anak tidak mengetahui asas membuat kerja rumah seperti membasuh pinggan mangkuk selepas makan dan menyapu rumah.

Malangnya, ini akan menyekat peluang anak untuk mempelajari skil yang mereka perlukan untuk berdikari. Sebenarnya, membenarkan mereka mengembangkan potensi sebagai diri mereka adalah keputusan yang sangat penting untuk membolehkan mereka menjadi modal insan yang berguna kelak.

Oleh itu, apabila anda mengasuh seorang anak, pastikan anda mengajar mereka aktiviti asas penjagaan rumah dan kebersihan diri. Biarkan mereka membuat keputusan, walaupun ia adalah kecil dan kurang signifikan kepada anda sebagai ibu bapa.

Bila perlu memulakannya?

Ia sebenarnya perlu bermula seawal usia mereka lagi. Malangnya, kebanyakan program latihan mengajar anak berdikari biasanya bermula pada usia mereka 13 hingga 16 tahun. Ia adalah konsep yang sangat salah dan perlu diperbetulkan.

Walau bagaimanapun, kebanyakan ibu bapa yang berpengalaman pula berpendapat bahawa anda perlu menunggu sehingga anak anda mencecah usia remaja terlebih dahulu sebelum menggalakkan mereka untuk berdikari kerana mental seorang kanak-kanak adalah masih belum bersedia.

Apabila anak anda sudah bersedia, anda boleh mula mengajar mereka dengan cara menjadikan diri anda sebagai contoh dan membantu mereka mempelajari skil-skil baharu. Lama-kelamaan, biarkan mereka melakukannya sendiri. Di samping itu, berikan juga tip-tip yang mampu membina diri mereka.

Skil kehidupan: pendekatan terhadap pemupukannya

Dari aspek mental, kanak-kanak pada pelbagai usia sudah boleh mula mempelajarinya. Cabarannya adalah untuk menentukan skil itu adalah sesuai atau tidak dengan tahap pemikiran kanak-kanak itu sendiri.

Sebagai contoh, anda boleh meminta anak anda menolong untuk melakukan tugas mencuci pakaian menggunakan mesih basuh. Ya, ia mungkin akan memakan masa yang lebih lama namun meminta mereka menolong anda melakukannya akan memupuk skil itu dalam diri lantas menjadikan mereka lebih cenderung untuk mudah berdikari.

Anda boleh mencipta permainan untuk anak anda dengan meminta mereka menolong mengasingkan pakaian berwarna dan pakaian putih.

Selepas pakaian tersebut diasingkan, arahkan mereka untuk memasukkannya ke dalam mesin basuh dan ajar mereka bagaimana untuk menggunakannya. Jika anak anda mempunyai abang atau kakak, minta mereka menolong adik kesayangan mereka.

Skil yang perlu difokuskan

Skil kehidupan yang perlu anda ajar anak anda adalah skil ketara dan skil tidak ketara.

Skil ketara termasuklah aktiviti yang mudah dilakukan seperti memasak, mencuci pakaian dan mengurus duit.

Skil tidak ketara pula termasuklah pembinaan karakter anak anda yang akan matang mengikut usia seperti skil penyelesaian masalah, pengurusan masa dan skil sosial.

Kedua-dua skil ini adalah penting untuk anak anda berjaya dewasa kelak. Disebabkan itu, sangat penting untuk anda mula ajar anak berdikari pada awal usia mereka lagi

Selain itu, ajar anak anda untuk:

Memakai pakaian

Membasuh tangan

Mencuci muka

Memberus gigi

Mengelap hingus

Menyikat rambut

Anda juga perlu mengajar anak anda untuk berurusan dengan individu yang tidak dikenali. Berikut merupakan nasihat yang anda boleh ajarkan kepada mereka:

Sentiasa berhati-hati sepanjang masa

Jangan terima apa-apa pemberian daripada individu tidak dikenali

Jangan bercakap dengan individu tidak dikenali

Berhat-hati ketika berada di tempat yang baharu

Hello Health Group
 tidak menyediakan nasihat perubatan, diagnosis, atau rawatan.

Baca juga:

Bagaimanakah Mengajar Anak Mengawal Kemarahan?

Ajar Anak Tidur Berasingan: Bagaimana Menjadikannya Lebih Mudah

Bagaimana Mengajar Anak Anda Mengenai Homoseksualiti?


Kulit Wajah Berjerawat? Ia Antara 7 Kesan Kekurangan Vitamin A Dalam Badan Patut Anda Tahu

Badan yang tidak mendapat nutrien yang mencukupi, berisiko untuk mengalami masalah kesihatan tertentu. Jadi apakah mungkin simptom kesihatan berisiko untuk terjadi sekiranya seorang individu kurang vitamin A?

Apakah itu vitamin A?

Vitamin A adalah kumpulan sebatian yang diperlukan dalam jumlah yang kecil untuk badan dalam mengekalkan kesihatan.  Vitamin ini tidak dapat dihasilkan oleh badan, jadi ia merupakan antara aspek pemakanan yang penting.

Walaupun ia jarang untuk berlaku, tetapi kekurangan vitamin ini boleh mendatangkan impak pada badan. Individu yang berisiko untuk berdepan masalah kekurangan vitamin ini adalah wanita hamil,
ibu yang menyusu
, bayi serta kanak-kanak.

Jadi, apakah gejala dan masalah kesihatan berisiko untuk terjadi bagi individu yang kurang vitamin A?

Umumnya, vitamin A iniboleh didapati dalam pelbagai jenis sumber makanan, termasuk sayuran berdaun hijau, sayuran berwarna oren seperti lobak,
ubi keledek
 dan labu, susu serta telur.

Vitamin ini adalah penting untuk pelbagai fungsi badan seperti kesihatan mata, penglihatan, kulit yang sihat dan membantu melawan jangkitan.

Vitamin A adalah vitamin larut lemak, yang terbahagi kepada dua jenis;

Preformed vitamin A
 – juga dikenali sebagai retinol dan biasa terdapat dalam daging, ikan, telur dan
produk tenusu
.

Provitamin A
– adalah jenis vitamin yang terhasil dari karotenoid dalam tumbuhan seperti sayuran dan buahan berwarna merah, hijau, kuning dan oren yang ditukar kepada vitamin A oleh badan.

Masalah kesihatan kesan kurang vitamin A

 Kulit kering

Walaupun masalah kulit kering boleh disebabkan oleh pelbagai faktor lain, tetapi kekurangan vitamin A turut boleh menjadi puncanya. Vitamin ini penting untuk penghasilkan dan memperbaiki sel kulit.

Ia juga membantu untuk melawan dan mencegah keradangan disebabkan oleh sesetengah masalah kulit. Tidak mendapat vitamin A yang mencukupi cenderung menyebabkan
masalah ekzema
 dan masalah kulit lain.

 Lambat sembuh

Luka yang lambat sembuh selepas mengalami kecederaan atau pembedahan adalah berkait dengan tahap vitamin A yang rendah. Ini kerana vitamin A menggalakkan
penghasilan kolagen
 – komponen penting untuk kulit yang sihat.

Berdasarkan kajian, pengambilan vitamin A sama ada secara suplemen atau melalui pemakanan, dapat membantu menguatkan kulit.

 Mata kering

Merupakan antara isu yang paling biasa berlaku disebabkan kekurangan vitamin ini. Dalam kes yang kronik, ia boleh menyebabkan kebutaan atau kornea yang mati.

Mata yang kering atau ketidakupayaan untuk menghasilkan air mata, merupakan antara tanda pertama kekurangan vitamin A. kebanyakan kanak-kanak di India, Afrika dan Asia Tenggara yang diet pemakanannya kurang vitamin A, berisiko untuk mengalami masalah ini.

 Jerawat

Oleh kerana vitamin A menggalakkan perkembangan kulit dan melawan keradangan, ia mungkin membantu mencegah atau merawat jerawat. Beberapa kajian menunjukkan kaitan tahap vitamin A yang rendah dengan
kemunculan jerawat
.

 Gangguan tumbesaran

Kanak-kanak yang tidak mendapat vitamin A secukupnya akan berdepan masalah pembesaran. Ini kerana vitamin A amat penting untuk perkembangan badan manusia yang betul.

 Jangkitan

Kerap mengalami jangkitan, terutama pada tekak dan dada, adalah tanda kekurangan vitamin A. Walaupun hasil kajian adalah bercampur, tetapi, suplemen vitamin A, dapat membantu mengawal jangkitan pada saluran pernafasan.

 Masalah kesuburan

Masalah kesuburan ini boleh terjadi kepada individu lelaki mahupun wanita. Ini kerana vitamin A adalah diperlukan untuk pembiakan dan perkembangan bayi.

Jika anda sukar untuk hamil, ia mungkin simptom kekurangan vitamin A, malah ia juga boleh menjadi
penyebab kepada masalah keguguran
.

Terdapat penyelidikan lain yang menunjukkan lelaki subur mungkin memerlukan keperluan yang lebih besar untuk antioksidan kerana tahap tekanan oksidatif yang lebih tinggi dalam badan mereka.

Vitamin A merupakan antara sumber nutrien yang bertindak sebagai antioksidan dalam badan.

Bahaya pengambilan berlebihan

Sememangnya individu yang kurang vitamin A akan mengalami simptom tertentu. Pun begitu, jika pengambilannya adalah secara berlebihan, ia juga boleh mendatangkan bahaya dan menyebabkan masalah kesihatan pada diri.

Antara masalah yang boleh berlaku adalah seperti loya, muntah, penglihatan kabur, penipisan tulang, kerosakan hati, sakit kepala dan
cirit-birit
 – jika diambil dalam dos yang besar secara berterusan untuk tempoh yang panjang.

Jadi pengambilan dos vitamin A haruslah diambil mengikut keperluan yang sepatutnya dan bukan secara berlebihan.


Keretakan Sternum

Definisi

Apa itu Keretakan Sternum?

Keretakan sternum adalah kepatahan pada tulang dada. Keretakan sternum paling kerap berlaku disebabkan oleh impak langsung ke tulang, pada bahagian hadapan dada. Keadaan ini paling kerap berlaku dalam kemalangan jalan raya.

Apakah kebarangkalian Keretakan Sternum?

Keretakan sternum adalah lazim. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Keretakan Sternum?

Tanda-tanda sternum retak termasuklah kesakitan secara tiba-tiba bahagian hadapan dada selepas impak atau beberapa keadaan terjatuh. Kesakitan biasanya adalah setempat dan tidak merebak ke kawasan lain. Sentuhan pada kawasan yang retak akan menjadi sangat menyakitkan dan lebam mungkin akan timbul selepas beberapa jam. Seramai sehingga 20% daripada pesakit mungkin menunjukkan tanda kesukaran bernafas.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Keretakan Sternum?

Keretakan sternum paling kerap berlaku semasa kemalangan jalan raya. Ia juga boleh berlaku akibat mampatan dada seperti yang dilakukan semasa CPR (
cardiopulmonary resuscitation
). Keretakan tulang dada juga mungkin berlaku dengan daya kekerasan yang lebih sedikit dan pernah dilihat pada pemain golf dan atlet angkat berat sebelum ini. Orang yang lebih tua dengan masalah osteoporosis juga mungkin lebih berisiko.

Walaupun patah tulang adalah kecederaan biasa yang mudah dirawat, keretakan sternum perlu diperiksa dengan teliti dan berada di bawah pemerhatian untuk komplikasi lain. Ini termasuklah trauma pada pulmonari dan jantung (lebam paru-paru atau jantung) atau kerosakan pada aorta (arteri utama dari jantung). Sekiranya bahagian yang retak dari tulang telah teralih, ini lebih cenderung untuk menyebabkan komplikasi lanjut.

Faktor-faktor Risiko

Apakah yang meningkatkan risiko saya kepada Keretakan Sternum?

Sila berbincang dengan doktor anda untuk mendapatkan maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Keretakan Sternum didiagnosis?

Diagnosis keretakan tulang dada adalah berdasarkan sejarah trauma pada dada, penemuan pemeriksaan fizikal, dan teknik pengimejan.

Doktor akan merasakan tulang dada untuk mengenal pasti apa-apa perubahan bentuk atau keluarbiasaan pada strukturnya. Kawasan dada juga diperiksa untuk sebarang perubahan bentuk, lebam, atau bengkak.

X-ray dada atas boleh menentukan keparahan dan lokasi keretakan sternum. Dalam kes kecederaan teruk, ujian imbasan khusus seperti CT dan MRI dilakukan untuk mengesan sebarang kecederaan lain yang berkaitan.

Doktor terutamanya akan mencari jika terdapat sebarang kecederaan dalaman lain seperti pada paru-paru dan jantung. Ujian tambahan lain juga boleh disyorkan, bergantung kepada organ atau struktur lain yang disyaki turut cedera.

Bagaimana pesakit Keretakan Sternum dirawat?

Rawatan keretakan sternum adalah bergantung kepada tahap keretakan dan jenis organ yang terlibat (jika ada). Langkah-langkah menyelamatkan nyawa akan dimulakan segera jika kecederaannya didapati teruk atau mengancam nyawa; seperti pada paru-paru, jantung atau saluran darah.

Sekiranya tiada kecederaan sedemikian atau, apabila keadaan individu yang terjejas telah stabil, langkah rawatan lain akan dimulakan.

Rawatan sokongan untuk keretakan sternum termasuklah berehat selama kira-kira 10-24 minggu dan menggunakan jaram sejuk ke bahagian yang cedera untuk membantu mengurangkan keradangan. Walau bagaimanapun, perlulah diambil perhatian untuk tidak menggunakan tekanan pada kawasan tersebut.

Individu yang mengalami keretakan sternum dinasihatkan agar tidak melakukan apa-apa kegiatan seperti mengangkat, membawa, atau menolak benda-benda berat, dan sebarang kerja tambahan sehinggalah ia benar-benar sembuh.

Pesakit boleh mengambil ubat untuk mengurangkan kesakitan dan keradangan.

Walaupun keperluan untuk pembedahan dalam kes keretakan sternum adalah agak rendah, ia mungkin akan diperlukan apabila keretakannya didapati besar atau berlakunya penjejasan pada organ-organ terdekat.

Pesakit dengan keretakan sternum terpencil secara amnya memerlukan perhatian yang singkat di hospital untuk mengawal kesakitan dan kebanyakannya pulih sepenuhnya dalam tempoh 9-12 minggu, dengan puratanya iaitu selama 10.4 minggu. Dua pertiga daripada pesakit ini hanya memerlukan ubatan analgesik dan simptom utama mereka adalah sakit dada sepanjang tempoh ini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Keretakan Sternum?

Petua berikut mungkin akan membantu anda mencegah keretakan sternum daripada berlaku:

Sebahagian besar keretakan sternum adalah disebabkan oleh perlanggaran lalu lintas. Pemakaian tali pinggang keledar boleh menghalang keretakan tulang dada dalam keadaan sedemikian.

Memakai peralatan perlindungan semasa terlibat dalam sukan sentuhan atau sukan berimpak tinggi, dan ketika bekerja di tapak pembinaan yang tinggi dapat mencegah keretakan sternum dalam kelompok individu ini. Mengangkat atau menarik peralatan berat di tempat kerja tanpa kelengkapan perlindungan yang betul haruslah dielakkan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Jangan Terkejut! Zakar Boleh Putus Akibat Jangkitan, Tapi Ada Solusinya: Implan Penis!

Nasib malang menimpa seorang lelaki British, Malcolm MacDonald, yang mengalami masalah zakar putus akibat daripada jangkitan perineum yang teruk.

Walau bagaimanapun, kini, dia tidaklah begitu sedih susulan peristiwa tersebut memandangkan seorang Pakar Andrologi, Profesor David Ralph
mencipta zakar bionik untuk dirinya
.

Ralph pernah digelar ‘penis master’ selepas beliau berjaya mencipta zakar untuk seorang lelaki 45 tahun bernama Andrew Wardle yang dilahirkan tanpa alat sulit tersebut.

Ia merupakan satu kecacatan kelahiran yang berlaku pada 1 dalam 20 juta bayi lelaki.

Namun, adakah zakar bionik tersebut boleh memberikan fungsi yang sama dengan zakar yang pernah dimiliki oleh Wardle suatu ketika dahulu?

Anu lelaki mati akibat sepsis, komplikasi bagi jangkitan perineum

Pada tahun 2014, Malcolm terkejut kerana jangkitan perineum kronik yang dialaminya menjadi semakin serius sehingga menyebabkan masalah sepsis.

Keadaan ini membuatkan jari tangan, jari kaki dan
zakar lelaki tersebut bertukar menjadi hitam
.

Lebih parah lagi, alat kemaluannya gagal diselamatkan dan putus meskipun testis Malcolm masih elok bergantungan di posisi asalnya.

Setelah peristiwa tersebut berlaku, Malcolm bergegas ke hospital untuk mendapatkan nasihat doktor namun apa yang dibuat adalah mereka menyalut ‘lebihan zakar’ seperti sosej yang dibaluti oleh roti.

Selama dua tahun Malcolm perlu hidup tanpa zakar dan dia hilang minat untuk bersosial,
minum alkohol secara berlebihan
 dan tidak berjumpa dengan rakan mahupun ahli keluarga.

Sehinggalah suatu hari, berita berkenaan dengan kejayaan Profesor David Ralph mencipta dan memasang zakar bionik pada pesakit sampai ke pengetahuannya.

Keadaan ini memberikan harapan kepada Malcolm untuk hidup seperti lelaki normal yang lain.

Apa yang lebih menggembirakan lagi adalah dia menerima dana untuk prosedur tersebut memandangkan ciptaan Profesor Ralph itu dikatakan bukan sahaja mampu memberikan fungsi seks, malah
kebolehan untuk kencing seperti biasa
.

Zakar bionik tersebut dicipta daripada lengan kiri Malcolm dan dia telah meminta agar ditambah dua inci pada kepanjangan zakar tersebut.

Dengan kepakaran Profesor Ralph, beliau mencipta anu lelaki yang dilengkapi dengan uretra dan pam bagi membantu fungsi ereksi pada zakar bionik tersebut.

Kini, zakar beliau sudah tumbuh dengan baik pada tangan kiri Malcolm.

Dia hanya menunggu masa yang sesuai untuk menjalani prosedur implan yang telah ditangguhkan awal tahun 2020 akibat wabak virus korona baharu.

Implan zakar dan ciptaan zakar bionik; tidak sejarang seperti yang anda sangka

Pada tahun 2015, satu kajian telah dibuat, melibatkan
 1.7 juta lelaki yang didiagnosis dengan masalah mati pucuk
 di antara tahun 2001 hingga 2010.

Mereka menggunakan perkhidmatan insurans kesihatan persekutuan, Medicare bagi menjalani rawatan.

Dianggarkan kira-kira 53,000 lelaki menjalani prosedur implan penis seperti apa yang dilalui oleh Malcolm.

Melalui kajian tersebut, jelas menunjukkan prosedur tersebut tidaklah sejarang seperti apa yang kita sangka.

Cuma, mungkin kes seperti Malcolm jarang dialami oleh pesakit lain.

Prosedur implan zakar kebiasaannya dijalankan bagi membantu lelaki yang mengalami masalah mati pucuk termasuklah mereka yang sudah
membuang prostat akibat kanser prostat.

Ia boleh membantu anda untuk mengembalikan fungsi zakar seperti ereksi, namun prosesnya agak mekanikal dan ia tidak terangsang dengan sebarang rangsangan seksual.

Proses implan tersebut tidak membantu lelaki untuk mencapai orgasme atau mengalami ejakulasi.

Sekiranya
anda tidak boleh mencapai orgasme berikutan penyakit yang dialami
sudah menjadi semakin teruk, zakar bionik tersebut tidak boleh membaiki fungsi yang telahpun rosak.

Ia hanya boleh membantu zakar untuk mengalami ereksi bagi menjalinkan hubungan seksual dengan pasangan.

Risiko prosedur pembedahan yang perlu anda ketahui

Sama seperti pembedahan yang lain, prosedur implan anu lelaki juga mempunyai risikonya yang tersendiri.

Doktor akan membincangkan hal yang berikut sebelum anda membuat keputusan untuk meneruskan rawatan ataupun tidak:

Risiko

Kebaikan

Rawatan alternatif, jika ada

Jenis implan

Prosedur yang disarankan

Ramalan selepas pembedahan

Setelah perbincangan selesai, anda akan diperiksa oleh doktor untuk memastikan
 tahap kesihatan anda berada pada paras yang optimum
 sebelum ditolak masuk ke dalam bilik bedah.

Anda juga perlu patuh kepada beberapa arahan seperti:

Jangan makan atau minum beberapa jam sebelum pembedahan.

Tinggalkan barangan berharga di rumah.

Cukur dan bersihkan kemaluan.

Pastikan ada individu lain yang boleh menemani/memandu anda untuk pulang ke rumah kelak, jika dibenarkan.

Prosedur pembedahan kebiasaannya mengambil masa 1 hingga 2 jam. Selepas pembedahan anda mungkin akan dinasihatkan untuk:

Tunggu 4 hingga 6 minggu selepas implan zakar jika anda ingin menyambung aktiviti seksual.

Pastikan zakar baharu anda sentiasa menghala ke arah pusat. Ia bagi mengelakkannya daripada membengkok ke bawah.

Penjagaan jahitan dan bila ia perlu ditanggalkan.

Tempoh masa rehat dan bila anda boleh
 menyambung kerja, senaman atau aktiviti fizikal yang lain.

Arahan penggunaan implan.

Konklusi

Prosedur implan zakar boleh membantu lelaki yang mengalami masalah kesihatan tertentu untuk menjalani kehidupan seksual.

Walaupun ia bukanlah satu prosedur yang lazim, ia juga bukanlah satu prosedur yang jarang dilakukan.

Jika anda mengalami sebarang
masalah berkaitan dengan alat seksual
 dan ingin mendapatkan nasihat berkenaan dengannya, rujuk doktor perubatan yang bertauliah untuk tindakan lanjut.


Mahu Libatkan Anak Anda Dalam Sukan Lasak? Perhatikan Hal Ini Terlebih Dahulu

Rock climbing
?
Skateboarding
? Atau mungkin
sea surfing
? Apa lagi jenis sukan ekstrem atau lasak yang anda ceburi? Kegemaran anda terhadap jenis-jenis sukan lasak pasti menginginkan anda untuk mengajak ahli keluarga yang lain menceburinya. Mengajak anak-anak anda untuk kekal aktif melalui aktiviti sukan adalah satu yang amat baik. Malangnya, ada satu perkara yang perlu anda perhatikan atau ambil perhatian sebelum melibatkan anak anda bersama dalam sukan lasak. Apa dia?

Potensi keretakan kepala

Berdasarkan hasil kajian terbaharu oleh American Academy of Pediatrics (AAP) 2019 National Conference & Exhibition, sukan musim sejuk seperti ski boleh menyebabkan kecederaan, dan bagi golongan
kanak-kanak
, ia boleh menyebabkan keretakan pada bahagian kepala dan muka mereka.

Kajian mereka adalah berdasarkan 845 kes kemasukan kanak-kanak ke hospital akibat kecederaan berkaitan sukan musim sejuk. Mereka mendapati, lebih daripada separuh kanak-kanak yang dimasukkan ke hospital memerlukan pembedahan utama bagi kecederaan yang dialami. Kanak-kanak yang berada di sekolah rendah adalah golongan yang lebih terdedah untuk mendapat keretakan
kepala
 dan muka berbanding mereka yang lebih dewasa. Manakala bagi kanak-kanak atau remaja yang berada di sekolah menengah, mereka lebih cenderung untuk mengalami kecederaan dalam perut.

Jenis kecederaan yang sering berlaku

Berdasarkan jumlah kanak-kanak yang dimasukkan ke hospital akibat kecederaan berkaitan sukan musim sejuk, 75.8% daripada mereka adalah kanak-kanak lelaki. Kecederaan yang sering berlaku terhadap kanak-kanak ini terdiri daripada keretakan bahagian bawah tubuh (28.7%), kecederaan intrakranial (22.7%), kecederaan splenik (15.6%), keretakan bahagian atas tubuh (15.5%) dan keretakan tengkorak (9.1%).

Bagi menguatkan hasil kajian tersebut, terdapat kajian lain yang menyokong pendapat bahawa sukan lasak sememangnya merisikokan keselamatan kanak-kanak. Berdasarkan kajian pada tahun 2014 yang melibatkan 4 juta kecederaan akibat sukan lasak, 11.3% daripadanya adalah kecederaan berkaitan kepala dan
leher
. Kanak-kanak dan remaja pula adalah golongan yang paling tinggi mendapat kecederaan dalam aktiviti sukan lasak. Tiga jenis suka lasak yang sering menyebabkan kecederaan tersebut pula ialah
skateboarding
 (129,600 kes),
snowboarding
 (97,527 kes), dan ski (83,313 kes).

Sekiranya anda benar-benar mahu anak anda terlibat dengan aktiviti sukan ekstrim, lengkapi mereka dengan peralatan dan kelengkapan keselamatan yang mencukupi seperti helmet dan pad lutut. Libatkan mereka hanya dengan aktiviti lasak yang bertahap rendah, yang sesuai dengan peringkat umur dan kemampuan mereka. Kemampuan mereka tidak sama dengan kemampuan individu dewasa, begitu juga dengan tahap kesihatan dan keselamatan mereka.


Tak Perlu Makan Ubat? Legakan Gastrik Angin Dengan 6 Cara Ini Di Rumah!

Keadaan ini selalu berlaku apabila terlupa dan tertinggal waktu makan
 lantas membuat kita semua mencari apakah penawar gastrik angin yang betul.

Persoalannya, apakah definisi sebenar kondisi ini dan cara merawat gastrik angin tersebut?

Untuk mengetahui tentangnya dengan lebih lanjut, jom sama-sama kita semua ikuti artikel ini!

Untuk mendapatkan lebih banyak info tentang Sistem Penghadaman, sila dapatkan
di sini
.

Apa definisi sebenar gastrik angin?

Dalam kalangan masyarakat kita, masalah tidak selesa pada perut akibat tidak makan seringkali dikenali sebagai ‘gastrik’ atau ‘angin’.

Lama-kelamaan, kedua-dua istilah digabungkan menjadi ‘gastrik angin’ namun ia mungkin kurang tepat bagi menggambarkannya.

Dalam istilah perubatan,
istilah yang lebih tepat untuk kondisi ini adalah gastritis
.

Untuk pengetahuan anda, keadaan kesihatan ini berlaku akibat keradangan atau kecederaan yang terjadi pada lapisan dalam perut.

Ia adalah disebabkan oleh penurunan tahap perlindungan pada lapisan ini akibat ketidaktentuan asid dan mukus di dalam perut.

Sekiranya berlaku kepada anda, maka akan wujud beberapa simptom seperti berikut:

Pedih ulu hati

Ketidakhadaman

Perut kembung

Hilang selera makan

Loya

Muntah

Kerap sendawa

Kerap kentut

Tinja warna gelap

Persoalannya, apakah ia hanya disebabkan oleh tabiat gemar melengahkan waktu makan sahaja?

Apa punca kondisi gastrik angin?

Seperti mana yang telah kami nyatakan di atas tadi, kondisi ini selalu terjadi apabila individu terlupa dan tertinggal waktu makan.

Pun begitu, bukan itu sahaja penyebab asid dan mukus dalam perut menjadi tidak menentu kerana terdapat lagi beberapa punca lain.

Jangkitan

Jangkitan bakteria Helicobacter pylori daripada makanan tercemar
 akan mengeluarkan bahan kimia yang menghakis lapisan perlindungan dalam perut.

Tekanan

Tekanan akibat kecederaan teruk atau pembedahan major pada perut berisiko merangsang
penghasilan asid dalam perut yang lebih banyak
.

Pengambilan ubatan tertentu

Ubat tahan sakit NSAID boleh menyebabkan penghasilan mukus dalam perut berkurang lantas
menyebabkan asid perut menghakis kawasan sekitar
.

Pengamalan tabiat buruk

Tabiat buruk seperti
meminum alkohol dan menghisap rokok
 tentu sahaja tidak bagus untuk kesihatan perut dan tubuh badan secara umumnya.

Jika terkena kondisi ini, wujudkah sebarang cara untuk merawat gastrik angin ya?

Ada cara untuk rawat & jadi penawar gastrik angin!

Selain berjumpa doktor untuk mendapatkan rawatan serta ubatan sepatutnya, ada beberapa penawar gastrik angin yang anda boleh cuba di rumah termasuklah:

#1. Minum air kelapa

Air kelapa dipercayai mempunyai potensi antiseptik
 yang boleh membantu membunuh bakteria penyebab jangkitan pada perut.

Dalam masa yang sama, ia juga mampu membantu menguat sistem imun tubuh badan, sekali gus mempercepatkan penyembuhan.

#2. Makan sayur brokoli

Brokoli adalah sejenis sayuran yang sangat bagus dan mudah
 digunakan untuk menjadi penawar gastrik angin kerana ia sering ada dalam hidangan utama.

Ia dipercayai mempunyai pelbagai jenis nutrien yang mampu melegakan simptom-simptom yang berlaku akibat gastritis.

#3. Penawar gastrik angin –  Sapu minyak pati

Minyak pati yang diekstrak daripada bahan seperti lemon, pudina, halia, cengkih, kelapa, zaitun, jojoba dan sebagainya adalah bagus untuk melawan gastrik angin.

Meskipun masih kekurangan bukti saintifik, minyak-minyak ini juga tidak akan mendatangkan sebarang kesan negatif jika disapukan pada perut yang merana akibat gastrik.

Penawar gastrik angin #4. Probiotik

Umum mengetahui bahawa terdapat dua jenis bakteria dalam perut manusia iaitu bakteria baik dan bakteria jahat.

Probiotik ini adalah bakteria baik yang mampu membunuh bakteria jahat seperti H. pylori – antara punca utama gastritis.

#5. Gel lidah buaya

Selalu disapukan pada kulit kepala dan kulit muka sahaja, anda juga mungkin mahu menggunakannya pada perut pula selepas ini.

Ini kerana
gel daripada daun lidah buaya bersifat anti radang
 dan ia sudah tentu sangat bagus untuk melawan keradangan atau kerengsaan pada perut.

#6. Amalkan diet sihat

Paling penting dan utama,
kalian perlu mengamalkan diet sihat
 dengan mengambil makanan dan minuman yang bagus untuk perut.

Selain itu, jangan lagi menangguh atau terlepas waktu makan di atas urusan yang lain untuk mengelakkan gastrik perut terjadi.


Sakit Saraf dan Kerosakan Saraf: Simptom dan Punca

Sistem saraf anda terlibat dalam semua perkara yang dilakukan oleh badan anda, daripada mengawal pernafasan anda, mengawal otot anda dan mengesan haba dan sejuk. Tahukah anda apakah itu sakit saraf  dan kerosakan saraf?

Terdapat tiga jenis saraf atau neuron, di dalam badan:

Saraf autonomi. Saraf ini mengawal aktiviti luar kawal atau separa terkawal badan anda, termasuk denyutan jantung, tekanan darah, penghadaman, dan kawalan suhu.

Saraf motor. Saraf ini mengawal pergerakan dan tindakan anda dengan menyampaikan maklumat dari otak dan saraf tunjang ke otot anda.

Saraf deria. Saraf ini menyampaikan maklumat dari kulit dan otot anda ke saraf tunjang dan otak anda. Maklumat ini kemudian diproses untuk membolehkan anda merasakan kesakitan dan sensasi lain.

Kesakitan saraf dan kerosakan saraf boleh menjadi keadaan yang ringan sahaja. Tetapi, oleh kerana saraf penting dalam semua yang anda lakukan, kesakitan dan kerosakan saraf boleh menjejaskan kualiti hidup anda secara serius.

Apakah Simptom-simptom Sakit Saraf dan Kerosakan Saraf?

Kerosakan saraf boleh menunjukkan pelbagai simptom. Simptom yang anda alami mungkin bergantung kepada lokasi dan jenis saraf yang terjejas. Kerosakan boleh berlaku kepada saraf di dalam otak dan saraf tunjang. Ia juga boleh berlaku dalam saraf periferal, yang terletak di seluruh badan anda.

Kerosakan saraf autonomi boleh menyebabkan gejala-gejala berikut:

 Berpeluh secara berlebihan (dikenali sebagai hiperhidrosis) atau berpeluh terlalu sedikit (dikenali sebagai anhidrosis)

 Ketidakupayaan untuk rasa sakit dada, seperti angina atau serangan jantung.

 pening-pening lalat.

 mata dan mulut kering.

 sembelit.

 disfungsi pundi kencing.

 disfungsi seksual.

Kerosakan kepada saraf motor boleh menghasilkan gejala berikut:

 kelemahan.

 atrofi otot.

 sentakan, juga dikenali sebagai fasikulasi.

 lumpuh.

Kerosakan saraf deria mungkin menyebabkan simptom berikut:

 kesakitan.

 sensitiviti.

 kebas.

 rasa geli atau berdenyut.

 rasa seperti terbakar.

 masalah dengan kesedaran (kepekaan) kedudukan .

Dalam sesetengah keadaan, orang yang mengalami kerosakan saraf akan mengalami simptom yang menunjukkan kerosakan pada dua atau tiga jenis saraf yang berlainan. Sebagai contoh, anda mungkin mengalami kelemahan dan rasa seperti terbakar pada kaki anda pada masa yang sama.

Apakah yang Menyebabkan Sakit Saraf dan Kerosakan Saraf?

Terdapat lebih daripada 100 jenis kerosakan saraf yang berlainan. Pelbagai jenis kerosakan tersebut mungkin mempunyai simptom-simptom yang berbeza dan mungkin memerlukan rawatan yang berbeza.

Lebih daripada 20 juta rakyat Amerika mengalami kerosakan saraf periferi. Kerosakan jenis ini lebih biasa di kalangan orang yang lebih berusia. Dalam satu daripada setiap tiga orang yang mengalami kerosakan saraf periferi, kerosakan itu berpunca dari kencing manis. Dalam satu yang ketiga yang lain, punca kerosakan saraf masih belum diketahui.

Walaupun bukan senarai yang lengkap dan menyeluruh, berikut adalah beberapa kemungkinan penyebab sakit saraf dan kerosakan saraf:

Penyakit autoimun. Pelbagai jenis penyakit autoimun boleh menyebabkan simptom sakit saraf dan kerosakan saraf. Ini termasuk: sklerosis berbilang, sindrom Guillain-Barré (keadaan yang jarang berlaku di mana sistem imun menyerang saraf perifer), miastenia gravis, lupus, dan penyakit radang usus.

Kanser. Kanser boleh menyebabkan sakit saraf dan kerosakan saraf dalam pelbagai cara. Dalam sesetengah keadaan, jisim kanser boleh menolak atau menghimpit saraf. Dalam keadaan lain, beberapa jenis kanser boleh mengakibatkan kekurangan pemakanan yang mempengaruhi fungsi saraf. Selain itu, kemoterapi dan radiasi boleh menyebabkan sakit saraf dan kerosakan saraf pada individu tertentu.

Mampatan / trauma. Apa pun yang mengakibatkan trauma atau mampatan saraf boleh menyebabkan kesakitan saraf dan kerosakan saraf. Ini termasuk saraf terjepit di leher, cedera remuk, dan sindrom terowong karpus.

Diabetes. Kira-kira 50% daripada orang yang menghidap kencing manis mengalami kerosakan saraf, yang menjadi lebih berkemungkinan apabila penyakit itu bertambah teruk. Neuropati diabetes adalah komplikasi yang serius dan boleh menjejaskan ketiga-tiga jenis neuron. Saraf deria adalah saraf yang paling kerap terkena, menyebabkan rasa seperti terbakar atau kebas. Jika anda menghidap diabetes dan mengalami gejala kesakitan saraf atau kerosakan saraf, anda harus berunding dengan pakar perubatan secepat mungkin.

Kesan sampingan dadah dan bahan toksik. Pelbagai bahan yang diambil secara sengaja atau tidak sengaja mempunyai keupayaan untuk menyebabkan kerosakan saraf dan kerosakan saraf. Ini termasuk ubat, seperti kemoterapi untuk kanser dan ubat-ubatan tertentu yang digunakan untuk merawat HIV. Bahan-bahan toksik yang mungkin ditelan / diambil secara tidak sengaja, termasuk plumbum, arsenik, dan raksa, juga boleh menyebabkan kerosakan pada saraf anda.

Penyakit neuron motor. Neuron motor adalah saraf di otak anda dan tulang belakang yang berkomunikasi dengan otot-otot di seluruh badan anda. Penyakit yang menjejaskan saraf ini, termasuk sklerosis lateral amiotrofik, juga dikenali sebagai penyakit ALS atau Lou Gehrig, boleh mengakibatkan kerosakan saraf yang semakin teruk.

Kekurangan nutrisi. Kekurangan nutrien tertentu, termasuk vitamin B6 dan B12, boleh menyebabkan gejala sakit saraf dan kerosakan saraf, termasuk kelemahan atau sensasi seperti terbakar. Kekurangan nutrisi yang menyebabkan kerosakan saraf juga boleh mengakibatkan pengambilan alkohol berlebihan atau dialami selepas pembedahan gastrik.

Penyakit berjangkit. Sesetengah penyakit berjangkit mempunyai keupayaan untuk mempengaruhi saraf di dalam badan anda. Keadaan ini termasuk penyakit Lyme, virus herpes, HIV, dan hepatitis C.

Anda mungkin berminat untuk membaca artikel:

Simptom Kekurangan Vitamin A

Tanda Anda Kekurangan Vitamin

Tanda-tanda Kekurangan Vitamin C


Air Ketuban, Penting Untuk Kekal Pada Paras Normal! Jika Tidak Ini RISIKONYA....

Ibu mengandung perlu memastikan air ketuban berada pada tahap yang normal. Jika terlalu banyak atau sedikit, ia boleh menimbulkan masalah kepada bayi dalam kandungan. Ini yang mungkin berlaku…

Tetapi,
apa itu cecair amnion
 dan dari manakah datangnya?

Untuk mendapatkan lebih banyak info tentang Kehamilan, sila dapatkannya
di sini.

Perlunya air ketuban

Sebelum kelahiran, rahim yang mengandungi air yang merupakan rumah pertama bayi anda.

Sebagai salah satu daripada sistem sokongan kehidupan bayi, cairan yang turut dikenali sebagai cecair amniotik ini akan meliputi sepenuhnya bayi anda ketika mereka berada dalam rahim.

Kadangkala, amaun cecair ini mungkin terlalu banyak atau terlalu sedikit, seterusnya mengakibatkan infeksi kepada plasenta.

Dari manakah datangnya air ketuban?

Cairan ini akan melalui sistem peredaran darah ketika awal minggu ke-14 kehamilan.

Ketika permulaan
trimester yang kedua
, bayi akan mula menelan air tersebut dan kemudiannya mengeluarkannya melalui sistem urin.

Seterusnya, mereka akan mengulangi proses ini dalam tempoh beberapa jam demi memastikan amaun cecair ini berada pada tahap yang sama.

Secara amnya, kebanyakan cecair amniotik ini datangnya daripada sistem urin bayi dalam kandungan anda.

Oleh itu, bayi memainkan peranan pentung dalam mengekalkan amaunnya dalam rahim anda.

Jika sistem ini tidak berjalan seperti sepatutnya, ia akan mengakibatkan cecair menjadi terlalu banyak atau terlalu sedikit dan seterusnya mengakibatkan
pelbagai komplikasi lain.

Baca juga:

Berapa Lama Bayi Bertahan Setelah Ketuban Pecah? Klik Untuk Jawapan, Penting Buat Bakal Ibu!

Nak Pecahkan Air Ketuban Sebab Tak Sabar Tunggu Bayi Lahir? BAHAYA, Mama Jangan Buat Ini!

Apakah permasalahan paling biasa terjadi berkaitan cecair amniotik?

Kebiasaanya, jumlah cairan amniotik anda akan meningkat secara mendadak pada permulaan
trimester ketiga kehamilan
.

Anda akan mempunyai amaun amniotik yang banyak dalam rahim pada minggu ke-34 sehingga minggu ke-36 kehamilan. Selepas minggu ke-36, air ini akan menurun sehinggalah bayi anda lahir.

Jika anda mendapati bahawa terlalu banyak amaun cecair amniotik ketika tempoh kehamilan anda, kondisi ini dinamakan
 polyhydramnios
.

Jika air terlalu sedikit pula, kondisi ini dinamakan
 oligohydramnios
. Kondisi-kondisi ini hanya berlaku kepada seorang daripada seratus ibu yang sedang hamil.

1. Amaun air ketuban terlalu banyak (
polyhydramnios
)

Kondisi ini akan mengakibatkan rahim anda meregang dan ini akan mendatangkan tekanan kepada diafragma.

Kondisi ini juga akan menjadi punca gangguan pernafasan kepada ibu hamil dan mampu membawa kepada masalah
kelahiran pra matang
.

I
bu hamil akan berisiko tinggi menghadapi kondisi ini sekiranya mereka:

Mempunyai diabetes

Hamil anak kembar

Mempunyai ketidakserasian Rh yang mana antibodi Rh dihasilkan di dalam darah

Bayi yang dikandungkan mengalami kecacatan terutamanya kecacatan pada otak, saraf tunjang dan esofagus

2. Jumlah cecair amniotik terlalu sedikit (oligohydramnios)

Kondisi ini juga akan mendatangkan pelbagai masalah kepada bayi anda. Apabila amaun air ketuban ini berkurangan secara mendadak, ia akan menyebabkan
kecacatan kepada bayi
 anda.

Sekiranya komplikasi seperti ini berlaku, paru-paru bayi anda tidak akan dapat berkembang dengan sepenuhnya. Kondisi ini mungkin akan berlaku sekiranya bayi dalam kandungan mengalami:

Kecacatan pada sistem urin, terutamanya pada buah pinggang

Proses pembesaran tidak berlaku dengan sepatutnya

Meninggal dunia
 (stillbirth)

Mempunyai kromosom yang tidak normal

Plasenta yang tidak berfungsi dengan normal (janin tidak berkembang seperti yang sepatutnya)

Berada dalam rahim terlalu lama (42 minggu atau lebih lama)


5 Penyakit Kanser Paling Biasa MEMBUNUH Rakyat Malaysia, Ambil Perhatian!

Penyakit kanser adalah pembunuh maut yang meragut beribu-ribu kehidupan setiap tahun. Di Malaysia, terdapat 5 jenis kanser yang sangat biasa terjadi. Kajian menunjukkan ia akan menjejaskan 1 dalam setiap 4 penduduk dalam negara.

1 – Penyakit kanser payudara

Kanser payudara adalah kanser yang paling biasa terjadi di kalangan wanita Malaysia. Malah, ia begitu kerap dilihat pada setiap akhir tahun, terdapat kira-kira 4,000 kes kanser payudara dilaporkan.

Walau bagaimanapun, kanser payudara tidak hanya terhad kepada wanita, kerana dalam beberapa kes yang jarang berlaku, lelaki juga boleh menghidapnya!

2 – Penyakit kanser kolorektal

Selepas kanser payudara, kanser kolorektal atau kanser kolon adalah penyakit kanser kedua yang paling biasa di Malaysia.

Kanser kolorektal memberi kesan terhadap bahagian dalaman usus kebanyakan orang yang dianggarkan pada setiap akhir tahun, terdapat kira-kira 3,000 kes kanser kolorektal yang dilaporkan.

3 – Kanser paru-paru

Bukan sahaja rakyat Malaysia, kanser paru-paru adalah antara jenis kanser yang paling biasa di dunia. Walau bagaimanapun, di Malaysia, kanser ini menyebabkan kerosakan kepada paru-paru lebih 2,100 orang setiap tahun.

Kajian menunjukkan bahawa orang yang ada sejarah merokok mempunyai peluang lebih tinggi mengalami kanser paru-paru. Tambahan pula, orang yang sering terdedah dengan udara yang tercemar juga boleh mempunyai kanser ini.

4 – Kanser serviks

Dalam tahun kebelakangan ini, bilangan orang yang mempunyai kanser serviks dilaporkan semakin meningkat. Secara fakta, kanser serviks adalah sangat mungkin berlaku dalam kalangan mereka yang berusia 30 tahun.

5 – Kanser nasofarink

Yang paling kurang biasa antara 5 kanser adalah kanser nasofarink (kanser pangkal hidung). Orang yang berumur lebih daripada 55 tahun adalah sangat terdedah kepada kanser ini, dan simptomnya ketulan (atau ketulan kecil) terdapat di leher.

Faktor-faktor risiko

Jadi mengapa rakyat Malaysia sangat terdedah kepada kanser? Tiada jawapan yang khusus untuk soalan itu, bagaimanapun, terdapat beberapa faktor yang boleh menyumbang kepada kanser. Sebagai contoh: umur, sejarah keluarga, gaya hidup, virus dan sinaran radiasi.

Orang yang menghisap rokok atau tembakau sangat berkemungkinan untuk mengalami kanser paru-paru, serviks, pankreas, pundi kencing dan rongga mulut akibat tembakau dan itu adalah kira-kira 30 peratus daripada kanser.

Di samping itu, HPV (atau juga dikenali sebagai Human Papilloma Virus) yang boleh menyebabkan kanser pangkal rahim. Ini jenis penyakit dipindahkan dari seseorang dengan seseorang melalui hubungan seks.

Lain daripada kedua-dua faktor di atas, Hepatitis B juga boleh membawa kanser hati. Dalam senario ini, ia sering percaya bahawa sejarah keluarga memainkan peranan penting dalam menentukan sama ada seseorang itu boleh mendapat kanser hati atau tidak. Walau bagaimanapun, ia adalah hakikat bahawa kurang daripada satu peratus kanser diwarisi atau keturunan.

Juga, jika anda mengikuti diet yang sihat, anda kurang cenderung untuk mengalami kanser. Malah, faktor pemakanan bertanggungjawab untuk kanser lebih kurang 30 peratus.

Jika anda tinggal di Malaysia, risiko untuk mendapat kanser adalah sangat tinggi. Oleh itu, mengikuti gaya hidup yang sihat dan melawat doktor dengan kerap untuk memastikan anda tidak mempunyai sebarang simptom atau tanda-tanda yang menunjukkan kanser.


12 Tanda Tanda Awal Kehamilan Boleh Buat Anda Tidak Selesa, Cuba Tip Ini Untuk Atasinya

Wanita boleh mengalami tanda tanda awal kehamilan sebaik sahaja telur menempel pada dinding, iaitu antara lapan dan 14 hari selepas ovulasi. Dan, dengan minggu ke-8 kehamilan, 90 peratus (%) wanita akan mengalami simptom kehamilan.

Tanda tanda awal kehamilan
dan simptom pramenstruasi kebiasaannya sama
 dan samar-samar atau tidak jelas, menyebabkan ramai wanita meneka sama ada keadaan itu menandakan mereka hamil atau hanya pramenstruasi.

Bagaimanapun, perlu diketahui bahawa tidak semua wanita akan mengalami tanda tanda awal kehamilan yang biasa.

Jika anda mengesyaki anda hamil, adalah penting untuk membuat pilihan gaya hidup sihat dan memaklumkan kepada pembekal penjagaan kesihatan seawal yang mungkin.

Untuk mendapatkan lebih banyak info tentang Kehamilan, sila dapatkannya
di sini.

Adakah semua wanita mengalami tanda tanda awal kehamilan?

Setiap kehidupan wanita adalah berbeza. Begitu juga dengan pengalaman kehamilan yang dilaluinya, yang mana tidak semua wanita mempunyai tanda-tanda atau simptom yang sama dari kehamilan pertama dan kehamilan yang seterusnya.

Keadaan ini juga termasuk tanda tanda awal kehamilan yang mana ia sering meniru simptom yang mungkin anda alami pada sebelum dan semasa haid. Ini membuatkan anda mungkin tidak menyedari bahawa anda sebenarnya sedang hamil.

Walau bagaimanapun, anda juga harus tahu bahawa tanda tanda awal kehamilan yang dialami berkemungkinan disebabkan oleh perkara lain, selain daripada mengandung.

Jadi, tanda-tanda yang anda lihat tidak semestinya anda hamil,
satu-satunya cara terbaik adalah melakukan ujian kehamilan.

12 Tanda Tanda Awal Kehamilan yang Perlu Anda Tahu

1. Terlepas/terlewat haid

Haid yang terlewat sering menjadi tanda pertama
 atau tanda tanda awal kehamilan yang lebih jelas. Jumlah pendarahan yang kecil mungkin normal.

Pendarahan implantasi boleh berlaku sekitar tarikh haid yang biasa, dan penting untuk
mengenal pasti punca pendarahan
 itu, kerana ia mungkin kelihatan seperti haid.

Implantasi biasanya melibatkan tompokan terang, berlangsung kurang dari satu hari, dan lebih cepat daripada haid yang dijangkakan.

Bagaimanapun, haid yang terlewat tidak semestinya tanda awal hamil kerana ia juga boleh dipengaruhi oleh tekanan, diet atau jadual tidak teratur. Jadi, sebaiknya lakukan pemeriksaan doktor untuk kepastian.

2. Muntah/mual

Mabuk kehamilan
 atau
morning sickness
, adalah simptom biasa bagi sesetengah wanita yang mengandung.

Namun, tidak semua wanita mengalami loya, sementara yang lain mengalami sepanjang kehamilan mereka. Mual boleh bermula seawal 5 minggu, dengan kebanyakan wanita mengalami beberapa tahap mual pada minggu ke-8 kehamilan.

Keadaan ini berlaku disebabkan oleh peningkatan tahap hormon (kira-kira 80 peratus wanita mengalami mabuk kehamilan semasa 3 bulan pertama kehamilan).

Bagi kebanyakan orang, rasa mual ini tidak semestinya terbatas pada waktu pagi. Sesetengahnya, berasa sepanjang hari.

Tanda tanda awal kehamilan #3. Perubahan payudara

Perubahan pada payudara
, terutamanya pada permulaan kehamilan yang pertama, boleh menjadi petunjuk awal kehamilan.

Tisu payudara bertambah dalam persediaan untuk pengeluaran susu. Vena menjadi lebih nyata pada payudara, dan puting susu mungkin berwarna gelap.

Payudara dan puting susu dapat dirasai, sakit, kesemutan dan sensitif untuk disentuh.

4. Kerap membuang air kecil tanda hamil

Membuang air kecil yang kerap sering berlaku pada awal kehamilan. Ia disebabkan oleh rahim yang semakin meningkat, serta perubahan hormon yang meningkatkan peredaran darah ke pelvis.

Ramai wanita mengalami simptom ini
semasa trimester kedua
, walaupun tekanan yang diberikan oleh janin pada pundi kencing pada masa kehamilan boleh mengakibatkan kencing lebih kerap dan segera.

Jika membuang air kecil menyakitkan, atau anda fikir anda mungkin
mempunyai jangkitan saluran kencing
 (UTI), jumpa penyedia penjagaan kesihatan anda.

5. Mengidam dan penolakan makanan

Mengidam dan penolakan makanan
 adalah perkara biasa pada awal dan selepas kehamilan.

Tiada bukti bahawa mengidam berkaitan dengan kekurangan nutrien tertentu atau penolakan terhadap makanan tertentu adalah sebahagian daripada mekanisme naluri yang mencetuskan tindak balas tertentu.

Ia adalah penting untuk kesihatan wanita yang sedang hamil dan janin untuk memastikan pengambilan kalori yang mencukupi daripada makanan bernutrien-padat
semasa mengandung
. Kedua-dua ibu dan anak memerlukan pengambilan nutrien yang baik, terutama protein dan asid folik.

6. Letih antara tanda hamil

Keletihan adalah salah satu tanda hamil yang paling biasa.

Semasa
awal kehamilan
, adalah normal untuk merasa letih, jadi wanita yang hamil perlu meningkatkan jumlah masa yang mereka habiskan untuk tidur, makan makanan yang sihat, dan teruskan senaman yang tetap untuk mengatasi keletihan ini.

Keletihan awal trimester biasanya diikuti oleh peningkatan tenaga pada trimester kedua.

7. Kekejangan, salah satu tanda tanda awal kehamilan

Kekejangan adalah sama dengan yang dialami semasa haid.
Kekejangan rahim
 ringan tanpa pendarahan adalah normal pada trimester pertama dan merupakan hasil perkembangan rahim.

Sekiranya anda mempunyai kehamilan yang disahkan dan mengalami kekejangan yang kuat atau pendarahan faraj, dapatkan rawatan perubatan.

Baca juga:

8. Lelehan faraj lebih pekat

Ya, anda mungkin mengalami
masalah lelehan faraj pada satu-satu tempoh setiap bulan.

Namun, kebanyakan wanita hamil akan mengalami lelehan faraj yang lebih pekat berbanding hari biasa di mana cecair yang keluar adalah berwarna putih melekit atau kuning pucat.

Tanda hamil ini biasa dialami semasa berada dalam trimester pertama disebabkan peningkatan hormon dan aliran darah pada faraj. Awas! Anda mungkin mengalami jangkitan jika mengalami simptom di bawah:

Lelehan
faraj berbau

Kegatalan pada alat sulit

Keluar cecair berwarna hijau-kekuningan

Lelehan sangat pekat atau berair

9. Hidung tersumbat

Hidung tersumbat adalah antara tanda tanda awal kehamilan yang sering diabaikan. Apabila bekalan darah bertambah, berlaku pembengkakan sedikit di bahagian hidung yang boleh
mengakibatkan hidung tersumbat.

10. Kembung perut

Sesetengah wanita hamil akan mengalami gejala ketidakselesaan pada bahagian perut seperti perut kembung dan berangin, sehingga membuatkan anda akan kerap sendawa atau terkentut.

Sama keadaannya
seperti semasa anda mengalami premenstrual syndrome atau PMS
. Ini berikutan regangan rahim yang berlebihan semasa hamil bagi menampung bayi yang bakal lahir.

Bagi mengurangkan jumlah gas pada badan anda sekali gus merawat
masalah kembung perut
, amalkan pengambilan makanan seperti brokoli, kubis bunga dan jagung.

1
1. Perubahan mood antara tanda hamil

Perubahan mendadak dalam mood
 mungkin berkaitan dengan perubahan hormon, keletihan, dan tekanan pada kehamilan awal. Adalah normal untuk merasakan kepekaan emosi yang meningkat dan turun naik mendadak dalam mood.

Jika perubahan mood mengganggu kehidupan harian dan hubungan anda, dapatkan bantuan profesional. Kehamilan boleh memburukkan keadaan yang sedia ada, seperti kemurungan, kebimbangan, dan lain-lain, keadaan psikologi yang tidak didiagnosis.

12. Sakit kepala ringan, antara tanda tanda awal kehamilan

Sakit kepala ringan dalam kehamilan
 boleh disebabkan oleh perubahan dalam jumlah darah dan tekanan, keseimbangan yang diubah disebabkan oleh perubahan berat badan, dan faktor lain, seperti anemia kekurangan zat besi.

Sakit kepala ringan mungkin terjadi ketika mengubah posisi dengan cepat, seperti ketika berdiri atau duduk
setelah berbaring
. Sesetengah sakit kepala ringan adalah normal, tetapi ia hanya perlu menjadi punca kebimbangan jika simptom ini berterusan selepas berbaring kembali.

Mengubah kedudukan dengan lebih perlahan, meminum banyak cecair, dan makan makanan yang lebih kecil, lebih kerap dapat membantu mengurangkan kekerapan sakit kepala ringan. Jika keadaan ini berterusan, berbincang dengan pembekal penjagaan kesihatan anda.


Masih Rasa Kram Perut Walaupun Sudah Menopaus? Ini 4 Puncanya

Masalah kekejangan perut adalah biasa semasa
pendarahan haid
. Tetapi untuk wanita menopause, apakah penyebab
 kram perut bawah tapi tidak haid
?

Untuk mendapatkan lebih banyak info tentang Kesihatan Wanita, sila dapatkannya
di sini.

Apakah penyebab kram perut bawah?

Kekejangan perut semasa tempoh reproduktif biasanya disebabkan kedatangan haid bulanan. Bagi kebanyakan wanita ia berlaku beberapa hari sebelum dan sepanjang haid.

Namun, apakah punca rasa kejang perut yang dialami setelah menopaus dan
putus haid
?

Umumnya, kekejangan yang dialami boleh disebabkan oleh pelbagai masalah kesihatan seperti endometriosis hinggalah fibroid rahim. Ia juga boleh menjadi gejala virus perut atau keracunan makanan.

Biasanya ia bukanlah keadaan yang perlu dirisaukan, tetapi jika berlaku berterusan, mungkin anda tidak patut mengabaikannya.

Mengenai wanita menopause

Menopaus adalah tempoh di mana haid bulanan berhenti selama tempoh setahun kerana tubuh tidak lagi menghasilkan hormon estrogen.

Pendarahan haid yang dialami akan semakin berkurangan apabila menghampiri fasa menopaus. Anda juga akan mengalami gejala seperti rasa panas,
berpeluh malam
 dan
kekeringan faraj.

Fahami simptom yang terjadi

Ketika berada dalam tempoh pramenopaus atau darah haid semakin berkurangan, anda masih lagi akan mengalami gejala seperti kekejangan dan pendarahan.

Namun, sebaik sahaja disahkan dalam fasa menopaus dan putus haid, masalah kram perut bawah mungkin disebabkan oleh masalah kesihatan tertentu.

Selain daripada kekejangan, anda mungkin akan mengalami:

Bengkak bawah perut

Sakit semasa bersetubuh
, kencing atau berak

Keletihan

Bengkak atau rasa sakit pada kaki

Sembelit

Penurunan atau kenaikan berat badan tidak dijangka

Kekejangan juga boleh berlaku bersama dengan loya, muntah dan cirit-birit sekiranya ia merupakan
tanda sakit perut
.

Fahami punca kram perut bawah selepas menopaus

Beberapa keadaan boleh menyebabkan kekejangan selepas putus haid:

1. Fibroid rahim penyebab kram perut bawah

Ia melibatkan tumor yang terbentuk pada dinding rahim dan biasanya bukan barah.

Walaupun kebanyakan fibroid terbentuk pada awal usia, namun wanita berumur 50 tahun ke atas juga boleh mengalaminya.

Fibroid akan berhenti membesar atau semakin mengecil selepas menopaus. Sesetengah wanita mungkin akan mengalami gejalanya walaupun setelah putus haid.

2. Penyakit gastrousus

Virus perut, keracunan makanan,
sindrom kerengsaan usus
 atau penyakit gastrousus lain boleh menyebabkan kekejangan
pada bahagian bawah perut
.

Gejala lain yang turut dialami adalah loya, muntah atau cirit-birit dan biasanya bersifat sementara.

Kekejangan yang dialami juga boleh berkembang selepas pengambilan
produk tenusu
 atau jika rasa tertekan.

3. Penyebab kram perut bawah #Kanser ovari & rahim (endometrium)

Kanser ovari
 atau rahim boleh menyebabkan kekejangan perut. Risiko untuk menghidapnya meningkat apabila wanita menjengah usia 50 tahun dan ke atas.

Selain rasa kejang pada perut, wanita yang menghidap barah turut akan mengalami gejala seperti:

Pendarahan faraj

Kembung perut

Keletihan

Penurunan berat tanpa sebab

Jika mengalami sebarang gejala yang membimbangkan, lakukan pemeriksaan doktor untuk lebih kepastian!

Baca juga:

Faktor risiko

Risiko kram perut bawah bagi wanita menopause semakin meningkat jika anda:

Mengambil estrogen untuk gejala menopaus

Mempunyai sejarah keluarga kanser ovari atau rahim

Kedatangan haid pertama
 sebelum usia 12 tahun

Mula menopaus setelah berumur 52 tahun

Cara rawatan

Jika anda belum sepenuhnya mengalami menopaus dan kekejangan yang dialami menandakan haid semakin berkurangan, anda boleh mendapatkan rawatan seperti
kekejangan haid biasa.

Doktor mungkin akan mengesyorkan ubat penahan sakit seperti ibuprofen atau acetaminophen.

Meletakkan mampatan panas juga boleh mengurangkan ketidakselesaan itu. Jika boleh bersenam, lakukan senaman seperti berjalan kaki atau aktiviti fizikal mudah lain.

Bagi kekejangan yang disebabkan oleh endometriosis atau fibroid rahim, doktor mungkin menyarankan pengambilan ubat bagi melegakan simptom.

Pembedahan juga boleh menjadi pilihan untuk membuang tisu fibroid atau endometrium yang menjadi punca kesakitan.

Rawatan untuk kanser pula bergantung kepada lokasi dan tahapnya. Pembedahan membuang tumor, kemoterapi atau
radiasi untuk membunuh sel barah
 adalah antara pilihan rawatan yang akan dicadangkan doktor.

Selain itu, ubat hormon juga akan digunakan bagi memperlambatkan pertumbuhan sel barah.

Pemeriksaan doktor

Walaupun menyangka sudah mengalami menopaus, anda mungkin masih lagi mengalami pendarahan haid sekali gus menjadikan ia sebagai penyebab kram perut terjadi.

Berjumpalah dengan
pakar OB-GYN
 atau doktor jika mengalami kekejangan bersama simptom lain yang dinyatakan di atas.

Pemeriksaan yang dilakukan boleh menentukan rawatan bagi melegakan kekejangan dan mengatasi puncanya.


Telinga Banyak Tahi? Ini Cara Selamat Nak Buang Tahi Telinga Keras!

Tahu tak, ada dua jenis keadaan tahi telinga yang boleh berlaku. Pertama, tahi telinga kering dan kedua, tahi telinga basah. Tahi telinga yang basah agak mudah untuk dikeluarkan. Namun, bagaimana untuk keluarkan tahi telinga keras dan kering?

Untuk mendapatkan lebih banyak info berkenaan Kesihatan Telinga, anda boleh klik
di sini
.

Fungsi sebenar tahi telinga

Kewujudan sebenar tahi telinga bukanlah tanpa sebarang fungsi
. Walaupun kita menggelarnya sebagai tahi telinga, ia tetap mempunyai peranannya yang tersendiri terhadap telinga.

Tahi telinga mengekalkan tahap kesihatan telinga selain melindungi dinding lubang telinga anda.

Namun, tahi telinga keras dan kering juga boleh menyebabkan masalah pada telinga anda.

Antara masalah yang boleh timbul akibat daripada tahi telinga seperti ini ialah
 sakit pada telinga dan juga berasa gatal.

Selain itu,
telinga anda juga berisiko untuk mendapat jangkitan dan mengalami kehilangan pendengaran.

Anda juga mungkin akan mendengar bunyi berdesing dalam telinga sekiranya tahi telinga kering berkumpul.

Apakah punca yang menyebabkan tahi telinga keras dan kering?

Secara semula jadinya, ada individu yang sememangnya mempunyai jenis tahi telinga kering. Ada juga yang mempunyai jenis tahi telinga lembut dan juga basah.

Namun, pengumpulan tahi telinga terlalu lama dalam saluran telinga boleh menjadikan ia kering dan keras.

Selain itu, tahi telinga juga menjadi keras dan kering disebabkan oleh perkara-perkara berikut:

Menggunakan putik kapas

Memasukkan sesuatu ke dalam telinga seperti pen

Saluran telinga yang sempit dan kecil

Saluran telinga yang berbulu

Apakah cara yang boleh digunakan untuk membuang tahi telinga keras?

Untuk membuang tahi telinga keras ini, ada dua kaedah yang disarankan untuk dilakukan, iaitu menggunakan ubat tahi telinga dan juga menggunakan minyak.

Ubat tahi telinga

Anda boleh mendapatkan ubat tahi telinga di kaunter farmasi bagi mengeluarkan tahi dalam telinga anda.

Cari ubat tahi telinga yang mengandungi hidrogen atau mana-mana jenis peroksida (
peroxide
).

Ini kerana, kandungan peroksida sangat membantu dalam melembutkan tahi telinga kering anda.

Berikut adalah langkah untuk menggunakannya:

Baring mengiring dengan telinga yang ingin dibersihkan berada di bahagian atas.

Titiskan ubat tahi telinga ke dalam lubang telinga anda.

Biarkan ubat tersebut berada dalam telinga anda sekitar lima minit. Ini bertujuan agar ubat tersebut meresap dan melembutkan tahi telinga kering.

Sediakan tisu dan letakkannya pada lubang telinga anda.

Lap cecair dan tahi telinga yang keluar daripada telinga anda.

Kaedah ini berkesan bagi anda yang mempunyai jumlah tahi telinga kering yang sedikit.

Ia mungkin kurang berkesan jika tahi telinga anda banyak sehingga menyekat saluran telinga.

Menggunakan minyak

Selain daripada ubat tahi telinga, anda juga boleh menggunakan minyak untuk membantu mengeluarkan tahi telinga keras.

Minyak ini bertindak sebagai bahan pelincir bagi saluran telinga anda.

Antara jenis minyak yang boleh digunakan adalah seperti minyak mineral,
minyak zaitun
 dan minyak kelapa.

Selain itu, anda juga boleh menggunakan beberapa jenis cecair lain seperti gliserin dan
saline solution
.

Elakkan daripada menggunakan kaedah ini

Tidak semua kaedah berkesan untuk membuang tahi telinga seperti ini. Malah, ada juga kaedah yang agak berbahaya untuk dilakukan.

Dua kaedah yang perlu anda elakkan adalah dengan menggunakan
putik kapas
 dan juga lilin pembuang tahi telinga.

Putik kapas

Putik kapas bukan hanya tidak membersihkan telinga anda,
 malah ia akan menolak tahi telinga anda lebih jauh ke dalam lubang telinga.

Semakin kerap anda menggunakan
putik kapas
, maka semakin banyak tahi telinga yang terkumpul dalam lubang telinga.

Malah, anda juga berpotensi untuk mencederakan gegendang telinga anda lalu menyebabkan kehilangan pendengaran.

Telinga anda juga boleh mendapat jangkitan jika mengalami luka
akibat tusukan putik kapas
.

Selain putik kapas, elakkan juga penggunaan sebarang alat yang berbahaya seperti
pengorek telinga besi
, pensil, pen malah jari anda sendiri.

Lilin pembuang tahi telinga

Ada juga sesetengah individu yang menggunakan lilin pembuang tahi telinga bagi menyingkirkan tahi telinga yang keras.

Namun, kaedah ini sebenarnya tidak berkesan. Malah, ia berpotensi menyebabkan saluran telinga menjadi melecur.

Kesimpulan

Jika telinga anda mengalami masalah seperti gatal,
 keradangan atau pendengaran yang kurang jelas, adalah lebih baik untuk anda berjumpa dengan doktor bagi melakukan pemeriksaan.

Tambahan pula, jika berlaku penyumbatan telinga akibat tahi telinga yang keras, doktor akan melakukan prosedur membuangnya dengan kaedah yang lebih selamat dan terjamin.


Mengenai HIV: Apa Yang Remaja Perlu Ketahui

HIV boleh menjangkiti sesiapa sahaja, malah remaja juga berisiko untuk dijangkiti penyakit HIV.

 Amat penting untuk remaja mendapatkan maklumat mengenai HIV, agar mereka dapat menjaga dan melindungi diri dengan lebih baik dari penyakit global ini.

Mengenai penyakit HIV

Perkara utama yang penting mengenai HIV adalah remaja harus mengetahui apa itu HIV.

 Ia bermaksud
Human Immunodeficiency Virus
, yang menyebabkan sistem ketahanan tubuh seseorang individu menjadi lemah.

Virus ini bertanggungjawab dalam kemusnahan sel penting yang berfungsi melawan penyakit dan jangkitan.

HIV akan menyebabkan AIDS. Jika seseorang individu menghidapi AIDS, adalah sukar untuk badan mereka melawan jangkitan kerana keupayaan sistem badan untuk menangani penyakit sudah tiada.

 Malah, tiada penawar berkesan untuk HIV, namun, dengan rawatan yang tepat, penyakit HIV boleh dikawal.

Bagaimana
penyakit HIV
merebak?

Remaja  tidak boleh mengelakkan daripada dijangkiti HIV jika mereka tidak mengetahui bagaimana ia merebak dari seorang individu ke individu lain.

Satu-satunya cara untuk penyakit HIV merebak adalah melalui cecair tertentu dari badan, di mana berlakunya pertukaran cecair badan daripada individu yang dijangkiti HIV.

Tanpa mengira tahap jangkitan, risiko ia merebak tetap wujud. Cecair badan itu meliputi darah, air mani, cecair rektum, cecair faraj dan susu badan.
Kerap kali, HIV menjangkiti secara seksual.

Apabila seorang remaja melakukan hubungan seksual tidak selamat atau dengan pasangan yang mungkin HIV positif, cecair dua individu akan bercampur dan virus boleh merebak, terutama apabila terdapat koyakan dalam tisu faraj atau dubur, luka atau jangkitan seksual lain.

Remaja perempuan lebih terdedah dan berisiko untuk mendapat jangkitan HIV kerana struktur badan mereka.

Remaja perempuan mempunyai membran faraj yang nipis dan mudah terdedah kepada jangkitan berbanding individu wanita dewasa.

Secara amnya, HIV boleh disebarkan dengan melakukan hubungan seks faraj atau dubur dengan individu yang mempunyai HIV tanpa menggunakan kondom atau pengambilan sebarang ubatan mencegah atau merawat HIV.

Selain itu, seseorang individu juga berisiko untuk mendapat jangkitan HIV jika terlibat dengan dadah.

Remaja juga terdedah untuk dijangkiti apabila terdapat luka atau menindik menggunakan jarum yang tidak disteril, jarum suntikan, pisau cukur, pisau atau sebarang alatan.

Terdapat mitos yang perlu dibetulkan. Nyamuk atau sebarang gigitan serangga boleh menyebabkan jangkitan. Ia adalah tidak tepat.

Jika mereka menyentuh seseorang individu yang menghidap penyakit HIV, atau berkongsi makanan mahupun bilik air, mereka tidak akan dijangkiti.

Bagaimana remaja perlu melindungi diri daripada penyakit HIV?

Sebaiknya, nasihatkan remaja untuk tidak berkongsi jarum atau jarum suntikan di luar kemudahan perubatan atau tanpa arahan doktor boleh membantu mereka untuk menghindari HIV secara efektif.

 Mungkin agak janggal untuk berbicara tentang seks dengan seorang remaja, tetapi ianya penting untuk anda menasihati mereka untuk menggunakan kondom jika mereka ingin melakukannya.

Serta nasihati mereka untuk tidak melakukan seks dengan terlalu ramai pasangan (Perbuatan ini dilarang untuk remaja beragama Islam).

Mereka juga boleh melakukan pemeriksaan setiap 3 hingga 6 bulan untuk sebarang rawatan peringkat awal.

Maklumat yang sesuai untuk dikongsi bersama remaja tentang penyakit HIV juga bergantung kepada usia mereka, personaliti dan pengetahuan mereka mengenai penyakit ini.

 Sebagai ibu bapa, anda perlu membuat perancangan dan mendapatkan maklumat penting tentang HIV sebelum berkongsi bersama mereka agar anda boleh mendidik mereka dengan lebih berkesan.

Anda mungkin berminat untuk membaca mengenai:

Rawatan Imunoterapi HIV Baru: Buru Dan Bunuh

Kemurungan Tingkatkan Risiko Kematian Penghidap HIV

Risiko-risiko HIV: Apa yang Anda Perlu Tahu